pythainlp/thai-wiki-dataset-v4 huggingface dataset:
ไปรยาดามารีญา

ไปรยาดามารีญา  เป็นหนึ่งในชายหาดที่โดดเด่นที่สุดของประเทศโปรตุเกส ตั้งอยู่ริมฝั่งมหาสมุทรแอตแลนติกในหมู่บ้านการามูไฌราซึ่งเป็นส่วนหนึ่งของเทศบาลลาโกวา เขตฟารู ภาคใต้ของประเทศ ตัวหาดมีขนาดค่อนข้างเล็ก มีหน้าผาหินปูนสีส้มโอบล้อม และเข้าถึงได้ลำบากเล็กน้อยเนื่องจากตั้งอยู่ไกลจากถนนสายหลักและทางลงสู่หาดมีความชันมาก
มิชลินไกด์ได้คัดเลือกให้ไปรยาดามารีญาเป็นหนึ่งในหาด 10 หาดที่สวยที่สุดในยุโรป ใน พ.ศ. 2541 หาดนี้ยังได้รับรางวัล "หาดทองคำ" จากกระทรวงสิ่งแวดล้อมโปรตุเกสเนื่องจากมีคุณสมบัติทางธรรมชาติที่โดดเด่น นอกจากนี้ยังมีการนำภาพถ่ายของหาดนี้ไปใช้ในสื่อส่งเสริมการท่องเที่ยวโปรตุเกสอีกด้วย
ใน พ.ศ. 2561 ซีเอ็นเอ็นได้คัดเลือกให้ไปรยาดามารีญาเป็นหนึ่งในหาด 20 หาดที่สวยที่สุดในโลกในประเภทชายหาดที่มีหน้าผา และใน พ.ศ. 2562 ได้คัดเลือกให้ชายหาดแห่งนี้เป็นหนึ่งในหาดที่ดีสุดสำหรับการไปเที่ยวในเดือนกันยายน
ซิลวึช

ซิลวึช  เป็นเมืองและเทศบาลแห่งหนึ่งในเขตฟารูทางตอนใต้ของประเทศโปรตุเกส ในเขตเทศบาลมีประชากร 37,126 คน (ค.ศ. 2011) บนพื้นที่ 680.06 ตารางกิโลเมตร เฉพาะเขตเมืองมีประชากรประมาณ 11,000 คน
ซิลวึชเป็นเมืองหลวงแห่งแรกของราชอาณาจักรอัลการ์วึ (ค.ศ. 1249–1910) ซึ่งเป็นอาณาจักร (แต่เพียงในนาม) ภายในราชอาณาจักรโปรตุเกส (ค.ศ. 1139–1910) และมีความสำคัญทางประวัติศาสตร์เป็นอย่างมาก
ปราสาทซิลวึช

ปราสาทซิลวึช  เป็นปราสาทในเขตเทศบาลซิลวึช เขตฟารู ทางตอนใต้ของประเทศโปรตุเกส สันนิษฐานกันว่าชาวโรมันหรือไม่ก็ชาววิซิกอทเป็นผู้สร้างป้อมปราการสมัยแรกขึ้นบนที่ตั้งถิ่นฐานเดิมของชาวลูซิเทเนีย ระหว่างคริสต์ศตวรรษที่ 8 ถึง 13 ชาวมัวร์เข้าครอบครองปราสาทแห่งนี้และขยายต่อเติมออกไป ทำให้ปราสาทซิลวึชเป็นหนึ่งในป้อมปราการมัวร์ที่ได้รับการอนุรักษ์ไว้อย่างดีที่สุดในโปรตุเกส และส่งผลให้ได้รับการขึ้นทะเบียนเป็นโบราณสถานแห่งชาติใน ค.ศ. 1910
สถาปัตยกรรม.
ปราสาทซิลวึชตั้งอยู่บนยอดเนินแห่งหนึ่งที่มองเห็นเมืองซิลวึช มีผังเป็นรูปหลายเหลี่ยมด้านไม่เท่า ประกอบด้วยหอหลัก 4 หอ และหอเล็ก 7 หอ เชื่อมถึงกันด้วยกำแพงเชิงเทิน
บริเวณกำแพงเชิงเทินมีประตู 2 ประตู ได้แก่ ประตูหลักซึ่งตั้งอยู่ระหว่างหอ 2 หอด้านทิศตะวันตกเฉียงใต้ และ "ประตูทรยศ"  ซึ่งเป็นประตูเล็ก ๆ ที่ซ่อนตัวอยู่ในกำแพงด้านทิศเหนือ
ลานภายในปราสาทมีโครงสร้างใต้ดินต่าง ๆ ซึ่งมีทางขึ้นมาถึงพื้นที่ระดับดินได้ "ซิชแตร์นาดาโมรา"  มีความสูง 10 เมตร และมีเนื้อที่ 820 ตารางเมตร ทำหน้าที่เป็นโถงกักเก็บน้ำใต้ดิน ส่วน "ซิชแตร์นาดุชไกช์"  เป็นหลุมแนวตั้งที่มีความลึก 60 เมตร และช่วยกักเก็บน้ำไว้ใต้ปราสาทเช่นกัน
ภายใน.
ที่จัตุรัสทหารด้านตะวันตกเฉียงใต้ของกำแพงเชิงเทิน ปรากฏร่องรอยของอาคารหลังหนึ่งซึ่งสันนิษฐานกันว่าน่าจะเป็นที่ประทับของเจ้าชายเอ็งรีกึเมื่อครั้งทรงดำรงตำแหน่งผู้ว่าราชการอัลการ์วึ ชั้นล่างมีฐานรากเป็นดิน บันไดหินแบบไม่มีชานพัก และเพดานทรงโค้ง ส่วนชั้นบนมีห้องสองห้องคลุมด้วยเพดานไม้ทาสี ห้องหนึ่งประดับตราอาร์มราชวงศ์ในกรอบใบอะแคนทัส ใช้เป็นห้องเก็บอาวุธที่ยึดได้จากข้าศึก ประกอบด้วยชุดเกราะ ธง ทวน ปืนใหญ่ ปืนคาบศิลา และกลอง ส่วนอีกห้องประดับภาพเขียนอุปมานิทัศน์เทพเจ้ามาร์สขนาบข้างด้วยลายดอกไม้
ธงฟ้า

ธงฟ้า  เป็นเครื่องหมายการค้าของมูลนิธิเพื่อการศึกษาสิ่งแวดล้อม  ซึ่งเป็นองค์การนอกภาครัฐที่ไม่แสวงหาผลกำไร ประกอบด้วยองค์การ 65 องค์การในประเทศสมาชิก 77 ประเทศ ธงฟ้าเป็นการรับรองเป็นลายลักษณ์อักษรจากมูลนิธิฯ ว่าชายหาด ท่าจอดเรือเล็ก หรือผู้ประกอบการท่องเที่ยวทางเรือรายหนึ่ง ๆ มีการจัดการที่เป็นไปตามมาตรฐานของมูลนิธิฯ 
เกณฑ์ธงฟ้าของมูลนิธิฯ ประกอบด้วยมาตรฐานด้านคุณภาพ ความปลอดภัย การศึกษาและสารสนเทศด้านสิ่งแวดล้อม การให้บริการ และการจัดการสิ่งแวดล้อมทั่วไป ธงฟ้าเป็นที่ต้องการของชายหาด ท่าจอดเรือเล็ก และผู้ประกอบการท่องเที่ยวทางเรืออย่างยั่งยืนเนื่องจากเป็นตัวบ่งชี้ถึงมาตรฐานด้านสิ่งแวดล้อมและด้านคุณภาพสูง
มูลนิธิฯ จะออกใบรับรองซึ่งเรียกว่ารางวัลเป็นประจำทุกปีให้แก่ชายหาดและท่าจอดเรือเล็กของประเทศสมาชิกมูลนิธิฯ รางวัลนี้ประกาศเป็นประจำทุกปีในวันที่ 5 มิถุนายนสำหรับยุโรป แคนาดา โมร็อกโก ตูนิเซีย และประเทศอื่น ๆ ในทำเลที่ตั้งทางภูมิศาสตร์ใกล้เคียง และในวันที่ 1 พฤศจิกายนสำหรับแคริบเบียน นิวซีแลนด์ แอฟริกาใต้ และประเทศอื่น ๆ ในซีกโลกใต้
ใน พ.ศ. 2559 สเปนมีหาดธงฟ้ามากกว่าประเทศอื่น ๆ มาทุกปี นับตั้งแต่เริ่มมีการมอบรางวัลใน พ.ศ. 2530
มงชีกึ

มงชีกึ  เป็นเมืองและเทศบาลแห่งหนึ่งในเขตฟารู ทางตอนใต้ของประเทศโปรตุเกส ใน พ.ศ. 2554 มีประชากร 6,045 คน บนพื้นที่ 395.30 ตารางกิโลเมตร
เทศบาลมงชีกึตั้งอยู่ในทิวเขามงชีกึและเป็นสถานที่ท่องเที่ยวร่วมกับเมืองมงชีกึซึ่งเป็นศูนย์กลางการบริหารเทศบาล สิ่งที่น่าสนใจได้แก่ ย่านเมืองเก่า ทิวทัศน์จากยอดเขาฟอยยาและยอดเขาปีกอตา การเดินป่า การดูนก และการขี่จักรยาน มีพุน้ำร้อนกำมะถันพร้อมห้องอาบน้ำและสปาเพื่อสุขภาพห่างจากตัวเมืองออกไป 6 กิโลเมตร ยูคาลิปตัส ไม้ก๊อก ส้ม มะนาว น้ำผึ้ง น้ำมันมะกอก เกาลัด เก้าอี้สนามที่ทำจากไม้เกาลัด แฮมและไส้กรอกหมูดำเป็นผลิตภัณฑ์หลักของเทศบาล นอกจากนี้มงชีกึยังมีอุตสาหกรรมขนาดเล็กที่ผลิตของที่ระลึกสำหรับนักท่องเที่ยว และผลิตมึโดรญูซึ่งเป็นบรั่นดีท้องถิ่นที่กลั่นจากผลสตรอว์เบอร์รีต้น ("Arbutus unedo")
บากัลเยาอาบรัช

บากัลเยาอาบรัช  เป็นอาหารโปรตุเกสชนิดหนึ่ง ได้จากการนำเนื้อปลาค็อดเค็มฉีก มันฝรั่งทอด (หั่นเป็นชิ้นเล็กประมาณก้านไม้ขีดไฟ) และหอมใหญ่หั่นเสี้ยวมาผัดรวมกับไข่ โรยหน้าด้วยมะกอกออลิฟดำและพาร์สลีย์สดก่อนเสิร์ฟ
ต้นกำเนิดของสูตรอาหารชนิดนี้ไม่เป็นที่ทราบแน่ชัด แต่กล่าวกันว่าบากัลเยาอาบรัชในรูปแบบปัจจุบันถือกำเนิดขึ้นในช่วงครึ่งหลังของคริสต์ศตวรรษที่ 19 ในไบรูอัลตูซึ่งเป็นย่านเก่าแก่ของลิสบอน โดยอาจดัดแปลงมาจากสูตรปรุงปลาค็อดที่เก่าแก่กว่าและมีชื่อเรียกอื่นแต่มีเทคนิคการปรุงคล้ายกัน คำว่า "บรัช" ในชื่ออาหารชนิดนี้น่าจะเป็นชื่อผู้คิดสูตรขึ้น
เทคนิคการปรุงอาหาร "แบบบรัช" นี้ยังใช้ได้กับวัตถุดิบอื่น ๆ เช่น เนื้อไก่ ผัก เห็ด เป็นต้น อาหารอย่าง "ฟรังกูอาบรัช"  หรือที่เรียกว่า "บรัชดึฟรังกู"  ซึ่งใช้เนื้อไก่แทนเนื้อปลาค็อดก็ได้รับความนิยมเช่นกัน
ไม้ก๊อก

ไม้ก๊อก  คือชั้นเฟลเลมของเนื้อเยื่อเปลือกไม้ที่เก็บเกี่ยวมาใช้ในเชิงพาณิชย์ ส่วนใหญ่ลอกออกมาจากต้นโอ๊กก๊อก ("Quercus suber") ซึ่งมีถิ่นกำเนิดในยุโรปตะวันตกเฉียงใต้และแอฟริกาตะวันตกเฉียงเหนือ ไม้ก๊อกประกอบด้วยซูเบอรินซึ่งเป็นสารไม่ชอบน้ำ เนื่องจากมีคุณสมบัติน้ำและแก๊สซึมผ่านไม่ได้ ลอยน้ำได้ ยืดหยุ่น และหน่วงการติดไฟ จึงมีการนำไม้ก๊อกมาใช้ในผลิตภัณฑ์หลากหลายประเภท ในจำนวนนี้ส่วนใหญ่จะเป็นจุกขวดไวน์
ภูมิทัศน์มงตาดูในประเทศโปรตุเกสผลิตไม้ก๊อกประมาณครึ่งหนึ่งของไม้ก๊อกที่เก็บเกี่ยวได้ทั่วโลกในแต่ละปี โดยกูร์ตีไซราอามูริง  เป็นบริษัทชั้นนำในอุตสาหกรรมนี้ รอเบิร์ต ฮุก นักวิทยาศาสตร์ชาวอังกฤษ ได้ตรวจสอบไม้ก๊อกผ่านกล้องจุลทรรศน์ นำไปสู่การค้นพบเซลล์และการบัญญัติศัพท์ "เซลล์"
องค์ประกอบของไม้ก๊อกแตกต่างกันไปตามแหล่งที่มาทางภูมิศาสตร์ ภูมิอากาศและสภาพดิน ที่มาทางพันธุศาสตร์ ขนาดต้นไม้ อายุ (ลอกเปลือกครั้งแรกหรือลอกเปลือกซ้ำ) และสภาพการเจริญเติบโต อย่างไรก็ตาม โดยทั่วไปแล้วไม้ก๊อกประกอบด้วยซูเบอริน (เฉลี่ยประมาณร้อยละ 40), ลิกนิน (ร้อยละ 22), พอลิแซ็กคาไรด์ (เซลลูโลสและเฮมีเซลลูโลส) (ร้อยละ 18), สารสกัดได้ (ร้อยละ 15) และอื่น ๆ
อินเบก

อินเบก หรือ อินเบด (มีบทบาทในช่วงทศวรรษ 200– ค.ศ. 234) มีชื่อในภาษาจีนกลางว่า อิ่น มั่ว  ชื่อรอง ซือเฉียน  เป็นบัณฑิตในลัทธิขงจื๊อและขุนนางของรัฐจ๊กก๊กในยุคสามก๊กของจีน
ประวัติ.
อินเบกเป็นชาวอำเภอโปยเสีย (涪縣 "ฝูเซี่ยน") เมืองจื่อถง (梓潼郡 "จื่อถงจฺวิ้น") ซึ่งตั้งอยู่ทางตะวันออกของนครเหมี่ยนหยาง มณฑลเสฉวนในปัจจุบัน เวลานั้นผู้คนจำนวนมากในมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) ชื่นชอบงานเขียนร่วมสมัยมากกว่าบทกวีโบราณซึ่งไม่คุ้นเคย อินเบกเดินทางไปตะวันออกไปยังมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) ร่วมกับหลี่ เหริน (李仁) ซึ่งมาจากบ้านเกิดเดียวกันกับอินเบก เพื่อไปเรียนบทกวีโบราณจากสุมาเต๊กโชและซงต๋ง (宋忠 "ซ่ง จง"; รู้จักในอีกชื่อว่า ซ่ง จ้งจื่อ 宋仲子) อินเบกกลายเป็นผู้เชี่ยวชาญคัมภีร์ของลัทธิขงจื๊อ และเชี่ยวชาญประวัติศาสตร์ในคัมภีร์"จั่วจฺว้าน" (左傳) อินเบกเจริญรอยตามบัณฑิตรุ่นก่อนอย่างหลิว ซิน (劉歆) ผู้ใช้"จั่วจฺว้าน" ในการอธิบายขยายขวามคัมภีร์"ชุนชิว" และเจิ้ง จ้ง (鄭眾) กับเจี่ย ขุย (賈逵) ผู้เขียนอรรถาธิบายของ"จั่วจฺว้าน" ผลงานของอินเบกได้รับความนิยมอย่างมากจนผู้อ่านไม่จำเป็นต้องอ้างไปถึงต้นฉบับหลังจากได้อ่านผลงานอรรถาธิบายของอินเบกแล้ว
ในปี ค.ศ. 214 หลังขุนศึกเล่าปี่ยึดครองมณฑลเอ๊กจิ๋วจากเล่าเจี้ยงผู้เป็นเจ้ามณฑล เล่าปี่ตั้งให้อินเบกเป็นขุนนางผู้ช่วยด้านการศึกษา (勸學從事 เชฺวี่ยนเสฺวฉงชื่อ) ในปี ค.ศ. 221 เล่าปี่สถาปนาตนเป็นจักรพรรดิและก่อตั้งรัฐจ๊กก๊ก หลังจากเล่าปี่ตั้งให้เล่าเสี้ยนพระโอรสเป็นรัชทายาท อินเบกได้รับการแต่งตั้งให้เป็นสารถีประจำองค์รัชทายาท (太子僕 "ไท่จื่อผู") เป็นผู้สอนคัมภีร์"จั่วจฺว้าน"และคัมภีร์ลัทธิขงจื๊อแก่เล่าเสี้ยน เล่าปี่สวรรคตในปี ค.ศ. 223 และเล่าเสี้ยนขึ้นสืบราชบัลลังก์ เล่าเสี้ยนแต่งตั้งให้อินเบกเป็นขุนนางผู้เสนอและทัดทาน (諫議大夫 "เจี้ยนอี้ต้าฟู") ในราชสำนักจ๊กก๊ก ราวปี ค.ศ. 227 เมื่อจูกัดเหลียงอัครมหาเสนาบดีและผู้สำเร็จราชการแห่งจ๊กก๊กตั้งกองทัพรักษากาณ์อยู่ที่เมืองฮันต๋งเพื่อเตรียมสำหรับการทัพหลายครั้งต่อวุยก๊กที่เป็นรัฐอริของจ๊กก๊ก อินเบกได้รับการแต่งตั้งให้เป็นขุนนางผู้ประกอบพิธีบวงสรวงประจำกองทัพ (軍祭酒 "จฺวินจี้จิ่ว") ภายใต้จูกัดเหลียง ในปี ค.ศ. 234 หลังจูกัดเหลียงเสียชีวิต อินเบกกลับไปยังเซงโต๋นครหลวงของจ๊กก๊กและได้ดำรงตำแหน่งเป็นที่ปรึกษาราชวัง (太中大夫 "ไท่จงต้าฟู") ไม่มีการระบุแน่ชัดว่าอินเบกเสียชีวิตในปีใดวันใด หลังอินเบกเสียชีวิต อิ่น จง (尹宗) ขึ้นสืบทอดตำแหน่งและขึ้นเป็นบัณฑิต (博士 "ปั๋วชื่อ") ประจำราชสำนักจ๊กก๊ก
คำวิจารณ์.
ตันซิ่วผู้เขียนชีวประวัติอินเบกใน"จดหมายเหตุสามก๊ก" ให้ความเห็นเกี่ยวกับอินเบกว่า "อินเบกเชี่ยวชาญคัมภีร์"จั่วจฺว้าน" แม้ว่าจะไม่มีชื่อเสียงในด้านคุณธรรม แต่ก็ยังเป็นยอดบัณฑิตในเวลานั้น"
ลิจวน

ลิจวน (มีบทบาทในช่วง ค.ศ. 223 – ทศวรรษ 260) มีชื่อในภาษาจีนกลางว่า หลี่ จฺว้าน  ชื่อรอง ชินจ้ง  เป็นขุนนางของรัฐจ๊กก๊กในยุคสามก๊กของจีน
ประวัติ.
ลิจวนเป็นชาวอำเภอโปยเสีย (涪縣 "ฝูเซี่ยน") เมืองจื่อถง (梓潼郡 "จื่อถงจฺวิ้น") ซึ่งตั้งอยู่ทางตะวันออกของนครเหมี่ยนหยาง มณฑลเสฉวนในปัจจุบัน บิดาของลิจวนชื่อหลี่ เหริน (李仁) ชื่อรอง เต๋อเสียน (德賢) เป็นเพื่อนสนิทของอินเบกซึ่งเป็นชาวอำเภอเดียวกัน หลี่ เหรินและอินเบกจากบ้านเกิดในมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) เดินทางไปยังมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) เพื่อไปเรียนคัมภีร์กับสุมาเต๊กโชและซงต๋ง (宋忠 "ซ่ง จง"; รู้จักในอีกชื่อว่า ซ่ง จ้งจื่อ 宋仲子)
ลิจวนสืบทอดความรู้ของบิดา ร่วมกับอินเบกในการศึกษาห้าคัมภีร์และร้อยสำนักคิด และกลายเป็นบัณฑิตผู้รอบรู้ นอกเหนือจากวิชาการและปรัชญาแล้ว ลิจวนยังเชี่ยวชาญศิลปะและงานฝีมือหลายด้าน คณิตศาสตร์ การทำนาย การแพทย์ การยิงเกาทัณฑ์ และกลศาสตร์
ลิหงี

ลิหงี (เสียชีวิต ค.ศ. 251) มีชื่อในภาษาจีนกลางว่า ลฺหวี่ อี้  ชื่อรอง จี้หยาง  เป็นขุนนางของรัฐจ๊กก๊กในยุคสามก๊กของจีน
ประวัติ.
บ้านเกิดของลิหงีคือเมืองลำหยง (南陽郡 "หนานหยางจฺวิ้น") ซึ่งอยู่บริเวณนครหนานหยาง มณฑลเหอหนานในปัจจุบัน บิดาของลิหงีคือลฺหวี่ ฉาง (呂常) ได้คุ้มกันเล่าเอี๋ยนไปยังมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) เมื่อราวปี ค.ศ. 188 เมื่อเล่าเอี๋ยนได้รับการแต่งตั้งจากราชสำนักของราชวงศ์ฮั่นตะวันออกให้เป็นเจ้ามณฑลเอ๊กจิ๋ว หลังสำเร็จภารกิจ ลฺหลี่ ฉางไม่สามารถกลับไปเมืองลำหยงบ้านเกิดได้เพราะถนนถูกขวางกั้น จึงไม่มีทางเลือกอื่นนอกจากการคงอยู่ในมณฑลเอ๊กจิ๋วต่อไปและปักหลักอยู่ที่นั่น ลิหงีจึงน่าจะเกิดในมณฑลเอ๊กจิ๋ว
ลิหงีกำพร้าบิดามารดาตั้งแต่อายุยังเยาว์ ลิหงีชื่นชอบการอ่านหนังสือ การเขียนอักษรวิจิตร การเล่นกลอง และการเล่นกู่ฉิน ไม่ทราบแน่ชัดว่าลิหงีรับราชการกับเล่าเอี๋ยนหรือเล่าเจี้ยงบุตรชายของเล่าเอี๋ยนขณะเป็นเจ้ามณฑลเอ๊กจิ๋วหรือไม่
ในปี ค.ศ. 214 หลังจากขุนศึกเล่าปี่เข้ายึดครองมณฑลเอ๊กจิ๋วจากเล่าเจี้ยง เล่าปี่จัดตั้งสำนักเกลือ (鹽府 "เหยียนฝู่") เพื่อกำกับดูแลและควบคุมการผลิตและการค้าเกลือในมณฑลเอ๊กจิ๋ว ในเวลานั้นลิหงีรับราชการในสำนักเกลือในตำแหน่งเจ้าหน้าที่ผู้ช่วย รับผิดชอบการติดตามผลกำไรจากการค้าเกลือและเหล็ก เมื่ออองเลี้ยนดำรงตำแหน่งนายกองสำนักเกลือ (鹽府校尉 "ซือเหยียนเซี่ยวเว่ย์") ได้เลื่อนขั้นให้ลิหงี, ตอกี๋ (杜祺 "ตู้ ฉี") และหลิว ก้าน (劉幹) ให้ดำรงตำแหน่ง"เตี่ยนเฉาตูเว่ย์" (典曹都尉) ในสังกัดของตน
ในนิยาย "สามก๊ก".
ในนิยายอิงประวัติศาสตร์เรื่อง"สามก๊ก"ในศตวรรษที่ 14 ชื่อของลิหงีเขียนด้วยตัวอักษรจีนว่า 呂義 (อักษรจีนตัวเต็ม) / 吕义 (อักษรจีนตัวย่อ)
เทพศาสตร์ซากาโมโต้

เทพศาสตร์ซากาโมโต้ (; โรมาจิ: "Sakamoto desu ga?") เป็นซีรีส์มังงะญี่ปุ่น แต่งเรื่องและวาดภาพโดยนามิ ซาโนะ มังงะเป็นเรื่องราวเกี่ยวกับนักเรียนมัธยมปลายชื่อซากาโมโต้ ซึ่งมีชื่อเสียงในหมู่นักเรียนว่าเป็นคนที่ "เท่ที่สุด" มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลงผลิตโดยสตูดิโอดีนออกอากาศตั้งแต่เดือนเมษายนถึงกรกฎาคม พ.ศ. 2559
แบล็กอีสคิง

แบล็กอีสคิง  เป็นภาพยนตร์เพลงอเมริกันและอัลบั้มวิชวลปี ค.ศ. 2020 กำกับ เขียนบท และอำนวยการสร้างโดยนักร้องชาวอเมริกัน บียอนเซ่ เป็นวิชวลที่แสดงพร้อมกับอัลบั้มเพลงในปี ค.ศ. 2019 "" ซึ่งดูแลกำกับโดยบียอนเซ่สำหรับประกอบภาพยนตร์ "เดอะไลออนคิง" (2019) เป็นการบอกเล่าเรื่องราวของเจ้าชายน้อยแอฟริกัน (โฟลาโจมี อาคินมูเรเล) ที่ถูกเนรเทศออกจากอาณาจักรหลังจากการตายของบิดา เมื่อเขาเติบโตเป็นชายหนุ่ม (นียานิโซ เดเซดเซ) เขาต้องผ่านการเดินทางแห่งอัตลักษณ์ของตนเอง โดยได้รับจากคำแนะนำของบรรพบุรุษ (บียอนเซ่) ความรักในวัยเด็ก (นันดี มาดิดา) และจิตใต้สำนึกของตนเอง (สตีเฟน โอโจ) เพื่อทวงบัลลังก์ของเขากลับคืนมา การเดินทางของเจ้าชายเป็นเหมือนสัญลักษณ์แทนการเดินทางของชาวแอฟริกันพลัดถิ่น ในการค้นพบ การเรียกคืน และการเฉลิมฉลองวัฒนธรรมและมรดกของพวกเขา ซึ่งสะท้อนด้วยการรวมบทกวีคำพูดที่เน้นคำถามเกี่ยวกับตัวตนของคนผิวดำ
ภาพยนตร์เรื่องนี้มีการผลิตนานกว่าหนึ่งปี ในหกประเทศ กับสามทวีป บียอนเซ่เปิดรับสมัครนักแสดงและทีมงานที่หลากหลาย และเพื่อมอบโอกาสให้กับผู้มีความสามารถใหม่ ๆ ในด้านดนตรี การเต้นรำ เครื่องแต่งกาย ทรงผม และฉากได้รับการออกแบบมาเพื่อแสดงความงามและความรุ่มรวยของวัฒนธรรมแอฟริกาและการพลัดถิ่น ภาพยนตร์เรื่องนี้ออกฉายทั่วโลกทางดิสนีย์+ ในวันที่ 31 กรกฎาคม ค.ศ. 2020 และออกอากาศในวันรุ่งขึ้นทั่วซับซาฮาราแอฟริกา ทาง M-Net และ Canal+ Afrique และในทั่วตะวันออกกลางและแอฟริกาเหนือ ทาง OSN ในเพลง "Black Parade" เป็นเวอร์ชันขยายสำหรับเครดิตของภาพยนตร์เรื่องนี้ และรวมอยู่ใน "เดอะกิฟต์" รุ่นดีลักซ์ที่วางจำหน่ายพร้อมกับภาพยนตร์เรื่องนี้
นามิ ซาโนะ

นามิ ซาโนะ (; โรมาจิ: "Sano Nami"; 17 เมษายน พ.ศ. 2530 – 5 สิงหาคม พ.ศ. 2566) เป็นนักเขียนการ์ตูนชาวญี่ปุ่น เป็นที่รู้จักจากผลงานซีรีส์มังงะเรื่อง"เทพศาสตร์ซากาโมโต้"
ประวัติและการทำงาน.
นามิ ซาโนะเกิดที่จังหวัดเฮียวโงะในวันที่ 17 เมษายน พ.ศ. 2530 เปิดตัวในฐานะนักเขียนการ์ตูนในปี พ.ศ. 2553 ด้วยผลงานเรื่องสั้น "Non-Sugar Coffee" ที่ตีพิมพ์ในนิตยสาร "Fellow!" "เทพศาสตร์ซากาโมโต้" เป็นผลงานซีรีส์มังงะเรื่องแรก ซึ่งเปิดตัวในฐานะเรื่องสั้นที่ตีพิมพ์ในนิตยสาร"เฟลโลส์!"ในเดือนสิงหาคม พ.ศ. 2554 ก่อนจะตีพิมพ์เป็นซีรีส์ในนิตยสารเดียวกันซึ่งภายหลังเปลี่ยนชื่อนิตยสารเป็น"ฮาร์ตา" ซีรีส์ตีพิมพ์ตั้งแต่เดือนเมษายน พ.ศ. 2555 ถึงธันวาคม พ.ศ. 2558 เรื่องราวเกี่ยวกับเกี่ยวกับนักเรียนมัธยมปลายชื่อซากาโมโต้ ซึ่งมีชื่อเสียงในหมู่นักเรียนว่าเป็นคนที่ "เท่ที่สุด" ซีรีส์ได้รับการดัดแปลงเป็นซีรีส์อนิเมะในปี พ.ศ. 2559 ซีรีส์มังงะเรื่องที่ 2 คือ "มิกิ & ดาลิ" ตีพิมพ์ในนิตยสาร"ฮาร์ตา"ตั้งแต่ปี พ.ศ. 2560 ถึง พ.ศ. 2564 และได้รับการดัดแปลงเป็นซีรีส์อนิเมะ มีกำหนดฉายในปี พ.ศ. 2566
ซาโนะเสียชีวิตด้วยโรคมะเร็งเมื่อวันที่ 5 สิงหาคม พ.ศ. 2566 ขณะอายุ 36 ปี การเสียชีวิตของซาโนะได้รับการประกาศต่อสาธารณชนเมื่อวันที่ 16 สิงหาคม
ศูนย์ทดสอบจรวดโนชิโระ

ศูนย์ทดสอบจรวดโนชิโระ (; โรมาจิ: "Noshiro roketto jikkenjō") เป็นหน่วยงานขององค์การสำรวจอวกาศญี่ปุ่น (JAXA) ที่ตั้งอยู่ใน เมืองโนชิโระ จังหวัดอากิตะ อยู่ภายใต้การควบคุมของสถาบันวิทยาศาสตร์อวกาศและอวกาศ ได้รับการก่อตั้งขึ้นในปี 1962 โดยสถาบันวิทยาศาสตร์และอุตสาหกรรมแห่งมหาวิทยาลัยโตเกียว เพื่อดำเนินการทดสอบการยิงภาคพื้นดินของมอเตอร์จรวดชนิดต่าง ๆ ที่จำเป็นสำหรับการวิจัยและพัฒนาจรวดมิว
มิกิกับดาริ

มิกิกับดาริ (; โรมาจิ: "Migi to Dari") เป็นซีรีส์มังงะญี่ปุ่น แต่งเรื่องและวาดภาพโดยนามิ ซาโนะ ตีพิมพ์ในนิตยสารฮาร์ตา นิตยสารมังงะแนว"เซเน็ง"ของสำนักพิมพ์เอ็นเตอร์เบรนตั้งแต่เดือนกรกฎาคม พ.ศ. 2560 ถึงพฤศจิกายน พ.ศ. 2564 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 7 เล่ม ซีรีส์อนิเมะดัดแปลงผลิตโดยสตูดิโอกีกทอยส์และคอมพ์ทาวน์ ออกอากาศตั้งแต่เดือนตุลาคมถึงธันวาคม พ.ศ. 2566
ให้เสียงโดย: ชุง โฮริเอะ
ให้เสียงโดย: อายูมุ มูราเซะ
ให้เสียงโดย: ชินตาโร อาซานูมะ
ให้เสียงโดย: ชุนซูเกะ ทาเกอูจิ
ให้เสียงโดย: เค็งโงะ คาวานิชิ
ให้เสียงโดย: โคโตโนะ มิตสึอิชิ
ให้เสียงโดย: ทากาชิ มัตสึยามะ
ให้เสียงโดย: ซูมิเระ โมโรโฮชิ
ให้เสียงโดย: คิมิโกะ ไซโต
ให้เสียงโดย: พัก โร-มี
ให้เสียงโดย: โทกูโยชิ คาวาชิมะ
ให้เสียงโดย: อากิระ เซกิเนะ
ภูเขาอิวาเตะ

ภูเขาอิวาเตะ (; โรมาจิ: "Iwate-san") เป็นภูเขาไฟรูปกรวยแบบสลับชั้นซึ่งมีความสูง 2,038 เมตร ตั้งอยู่ทางตะวันตกเฉียงเหนือของจังหวัดอิวาเตะ
ภูเขาลูกนี้ตั้งอยู่ทางตอนเหนือของพื้นที่จังหวัดอิวาเตะของเทือกเขาโออุซึ่งทอดยาวจาก จังหวัดอาโอโมริ ผ่านจังหวัดอิวาเตะไปจนถึงจังหวัดฟุกุชิมะเป็น โดยถือเป็นยอดเขาที่สูงที่สุดในเทือกเขานี้ และยังเป็นยอดเขาที่สูงที่สุดในจังหวัดอิวาเตะ และถือเป็นหนึ่งในสัญลักษณ์ของจังหวัดอีกด้วย
ภูเขาอิวาเตะได้รับเลือกให้เป็นหนึ่งใน 100 ภูเขาที่มีชื่อเสียงของญี่ปุ่น
โซมาโทพอส

โซมาโทพอส  คือการลดลงตามอายุอย่างต่อเนื่องของระดับฮอร์โมนควบคุมการเจริญเติบโต (GH) และปัจจัยการเจริญเติบโตคล้ายอินซูลิน 1 (IGF-1) ซึ่งเป็นฮอร์โมนของแกนไฮโปทาลามัส-พิทูอิทารี-โซมาโททรอพิน (hypothalamic-pituitary-somatotropic axis, HPS axis) การหลั่งของฮอร์โมนควบคุมการเจริญเติบโตเมื่ออายุ 70 ปี อาจเป็นเพียงร้อยละ 60 ของผู้ใหญ่วัยหนุ่มสาว โซมาโทพอส ส่งผลให้เกิดการเปลี่ยนแปลงองค์ประกอบร่างกาย เช่น มวลส่วนที่ไม่ใช่ไขมันลดลง ฮอร์โมนเอสโตรเจน และโปรเจสเตอโรนอาจต่อต้านโซมาโทพอสโดยการเพิ่มระดับของฮอร์โมนควบคุมการเจริญเติบโต และปัจจัยการเจริญเติบโตคล้ายอินซูลิน 1
สโมสรฟุตบอลเมืองทอง ยูไนเต็ด ในฤดูกาล 2566–2567

การแข่งขันฟุตบอลของสโมสรฟุตบอลเมืองทอง ยูไนเต็ด ในฤดูกาล 2566–2567 เป็นฤดูกาลที่ 16 ของสโมสรในการแข่งขันฟุตบอลลีกอาชีพของสโมสร และเป็นฤดูกาลที่ 14 ต่อเนื่องในการแข่งขันไทยลีก
การแข่งขัน.
ไทยลีก.
ตารางคะแนน.
 
การแข่งขัน.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 "ณ วันที่ 26 พฤษภาคม พ.ศ. 2567"
หมายเหตุ.
<templatestyles src="Reflist/styles.css" />
แต่งงานกับผี

แต่งงานกับผี  เป็นภาพยนตร์แนวลึกลับ ตลก และเหนือธรรมชาติของไต้หวัน ค.ศ. 2022 กำกับโดยเฉิง เวย-หาว นำแสดงโดย เกร็ก ซู, ออสติน ลิน และจิงเกิล หวัง เข้าฉายรอบปฐมทัศน์ในเทศกาลภาพยนตร์ม้าทองคำไทเปเมื่อวันที่ 17 พฤศจิกายน ค.ศ. 2022 และเข้าฉายอย่างเป็นทางการในไต้หวันเมื่อวันที่ 10 กุมภาพันธ์ ค.ศ. 2023 เป็นเรื่องราวผสมผสานประเพณีการแต่งงานผีดั้งเดิมกับการไขคดีของตำรวจ จึงเกิดเป็นเรื่องราวความรักระหว่างมนุษย์กับผี
เรื่องย่อ.
เรื่องราวของอู๋ หมิง-ฮั่น (เกร็ก ซู) ตำรวจหนุ่มที่เกลียดพวกรักร่วมเพศและกลัวผี ซึ่งบังเอิญหยิบซองแดงขึ้นมาขณะสืบสวนหลักฐานในคดี เพื่อไม่ให้พบเจอความโชคร้ายจึงต้องแต่งงานกับคนตาย เมื่อแต่งงานแล้วก็กลายเป็นว่าอู่ หมิง-ฮั่น มองเห็นคู่แต่งงานของเขาที่เป็นผีคือเหมาเหมา (ออสติน ลิน) และยังต้องสืบคดีพ่อค้ายาเสพติดรายใหญ่กับคู่หูตำรวจหญิงหลิน ซู-ชิง (จิงเกิล หวัง) ไปพร้อมกับไขคดีการตายของเหมาเหมา จึงเกิดเรื่องราวการเดินทางที่เต็มไปด้วยความไร้สาระและน้ำตา
สื่อดัดแปลง.
ใน พ.ศ. 2567 จีดีเอช ห้าห้าเก้า ได้ประกาศความร่วมมือกับ บิวกิ้น เอ็นเตอร์เทนเมนต์ และ พีพี กฤษฎ์ เอ็นเตอร์เทนเมนต์ ในการผลิตภาพยนตร์ใหม่ภายใต้ชื่อ "Project RED" ก่อนมีการเปิดตัวอย่างไม่เป็นทางการในช่วงเดือนธันวาคมปีเดียวกันในชื่อ ซองแดงแต่งผี โดยเป็นการรีเมคภาพยนตร์ใหม่ทั้งหมดโดยปรับบริบทมาใช้เป็นครอบครัวไทยเชื้อสายจีนแทน นำแสดงโดย พุฒิพงศ์ อัสสรัตนกุล และ กฤษฏ์ อำนวยเดชกร ภาพยนตร์มีกำหนดเข้าฉายในวันที่ 20 มีนาคม พ.ศ. 2568
คืนยุติ-ธรรม

คืนยุติ-ธรรม  เป็นภาพยนตร์โลดโผนระทึกขวัญสัญชาติไทย ปี 2563 กำกับและเขียนบทโดยกัณฑ์ปวิตร ภูวดลวิศิษฏ์
เนื้อเรื่อง.
มานพ (จิรายุ ตันตระกูล) ชายหนุ่มผู้มีอนาคตสดใสทั้งเรื่องงานและความรักและกำลังจะแต่งงานกับดวงใจ แต่อนาคตของเขากลับพังทลายเมื่อดวงใจถูก สิทธิชน (เกียรติ กิจเจริญ) เจ้านายของเธอข่มขืน เหตุการณ์นี้ทำให้มานพโกรธจัดและบุกไปทำร้ายสิทธิชนถึงที่สำนักงานบริษัทของสิทธิชนจนนำไปสู่เหตุการณ์ไม่คาดฝัน เมื่อสิทธิชนยิงดวงใจตาย มานพบาดเจ็บสาหัส และตื่นขึ้นมาก็ตกเป็นจำเลยในคดีฆ่าคู่หมั้นจนถูกจำคุก ทำให้เขาเสียทั้งงานและคนรัก
งานสร้างและการออกฉาย.
"คืนยุติ-ธรรม" เป็นโปรเจ็กต์ที่อยู่ในใจผู้กำกับ กัณฑ์ปวิตร ภูวดลวิศิษฏ์ มาหลายปีแล้ว แต่ยังไม่มีโอกาสได้สร้างสักที จนได้เวลาถ่ายทำที่เหมาะสมและออกฉายในปี 2563 ภายใต้การอำนวยการสร้างของผู้กำกับมือรางวัล อุ๋ย-นนทรีย์ นิมิบุตร เรื่องราวทั้งหมดเกิดขึ้นและจบลงภายใน 12 ชั่วโมง เนื้อเรื่องสไตล์ฟิล์มนัวร์
เป็นการประเดิมงานภาพยนตร์ครั้งแรกของ 2 นักแสดงนำ ก๊อต-จิรายุ ตันตระกูล และ ปูเป้-รามาวดี นาคฉัตรีย์ และยังเป็นการพลิกบทบาทครั้งสำคัญของนักแสดงและพิธีกรทีวีรุ่นเก๋า ซูโม่กิ๊ก-เกียรติ กิจเจริญ ที่มารับบทคนเลวเป็นครั้งแรก
ภาพยนตร์ฉายรอบปฐมทัศน์ที่เมเจอร์ ซีนีเพล็กซ์ รัชโยธิน เมื่อวันพุธที่ 12 สิงหาคม 2563
เอสโกลา พระ คาโชโร

เอสโกลา พระ คาโชโร  เป็นการ์ตูนทีวีแอนิเมชันของประเทศบราซิล-แคนาดา ออกอากาศทางช่องนิคคาโลเดียน สร้างโดย แคธี่ มอส ฉายตอนแรกเมื่อวันที่ 12 ตุลาคม พ.ศ. 2009 ถึงวันที่ 27 ตุลาคม พ.ศ. 2011
โอ โชว์ ดา ลูนา!

โอ โชว์ ดา ลูนา!  เป็นการ์ตูนทีวีแอนิเมชันของประเทศบราซิล-สหรัฐ ออกอากาศทางช่องดิสคัฟเวอรีคิดส์ สร้างโดย ซีเลีย คาทูนดา และกิโก มิสโตรริโก ฉายตอนแรกเมื่อวันที่ 16 สิงหาคม พ.ศ. 2014 ถึงวันที่ 24 พฤศจิกายน พ.ศ. 2022
ยูฟ่าซูเปอร์คัพ 2023

ยูฟ่าซูเปอร์คัพ 2023 เป็นการแข่งขันฟุตบอลยูฟ่าซูเปอร์คัพ ครั้งที่ 48 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2022–23 แมนเชสเตอร์ซิตี จากอังกฤษ พบกับทีมชนะเลิศ ยูฟ่ายูโรปาลีก ฤดูกาล 2022–23 เซบิยา จากสเปน. การแข่งขันจัดขึ้นในวันที่ 16 สิงหาคม ค.ศ. 2023 ณ สนามกีฬาคาไรสคาคิส ในเมืองไพรีอัส ประเทศกรีซ.
นัด.
รายละเอียด.
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร.
<onlyinclude></onlyinclude>
หมายเหตุ.
<templatestyles src="Reflist/styles.css" />
เอฟเอคอมมิวนิตีชีลด์ 2023

เอฟเอคอมมิวนิตีชีลด์ 2023 (หรือ เอฟเอคอมมิวนิตีชีลด์ภายใต้การสนับสนุนของแมคโดนัลด์ ด้วยเหตุผลด้านการสนับสนุน) เป็นการแข่งขันเอฟเอคอมมิวนิตีชีลด์ครั้งที่ 101 ซึ่งเป็นการพบกันระหว่างทีมชนะเลิศพรีเมียร์ลีกฤดูกาลที่ผ่านมา และ ชนะเลิศเอฟเอคัพฤดูกาลที่แล้ว อย่างแมนเชสเตอร์ซิตีกับทีมรองชนะเลิศพรีเมียร์ลีกฤดูกาลที่ผ่านมาอย่างอาร์เซนอล.
แมตช์.
สรุปผลการแข่งขัน.
<onlyinclude></onlyinclude>
แสบ ใส อัยการแม่มด

แสบ ใส อัยการแม่มด  เป็นซีรีส์โทรทัศน์ของเกาหลีใต้ปี 2017 ที่นำแสดงโดยช็อง รยอ-ว็อน และยุน ฮย็อน-มิน ออกอากาศตั้งแต่วันที่ 9 ตุลาคม ถึง 28 พฤศจิกายน 2017 ทางช่องเคบีเอส2 ในวันจันทร์และวันอังคาร เวลา 22:00 น. (เวลามาตรฐานเกาหลี)
เรื่องย่อ.
ซีรีส์นี้มีเนื้อหาเกี่ยวกับพนักงานอัยการหญิงที่ไม่ลังเลที่จะใช้การโจมตีส่วนตัว สร้างหลักฐาน และให้การเท็จเพื่อให้ชนะคดี เธอถูกย้ายไปอยู่ในหน่วยเฉพาะกิจในแผนกอาชญากรรมทางเพศ อัยการชายมือใหม่ซึ่งเป็นอดีตจิตแพทย์เด็กก็เข้าร่วมในหน่วยเฉพาะกิจ และพวกเขาร่วมกันไขคดีอาชญากรรมทางเพศด้วยเคมีที่เข้ากันไม่ได้
 เธอเป็นอัยการมือหนึ่งที่มีประสบการณ์ในสำนักงานอัยการเขตทั้ง 4 แห่งในกรุงโซล เธอเดินอยู่บนเส้นแบ่งระหว่างการสืบสวนที่ถูกกฎหมายและผิดกฎหมาย เธอไม่ลังเลเลยที่จะใช้การโจมตีส่วนตัว สร้างหลักฐาน และเบิกความเท็จเพื่อให้เธอชนะคดี เธอถูกกล่าวว่าเป็นคนเห็นแก่ตัว ในองค์กรที่อนุรักษ์นิยมที่สุดในเกาหลี เธอพยายามดิ้นรนที่จะเติบโตจากจุดเริ่มต้นที่ต่ำต้อย จากนั้นเธอถูกย้ายไปที่หน่วยเฉพาะกิจในแผนกคดีอาชญากรรมทางเพศ ซึ่งเป็นแผนกที่ไม่พึงประสงค์ที่สุดในองค์กรเนื่องจากความขัดแย้งของเธอกับผู้บังคับบัญชา
 เขาเป็นอัยการมือใหม่ที่จบจากโรงเรียนกฎหมายเป็นอันดับต้น ๆ ในรุ่นของเขา เขาไม่สนใจการเลื่อนตำแหน่ง ความสำเร็จ และการเมืองในที่ทำงาน เขาเคยเป็นจิตแพทย์เด็ก ดังนั้นเขาจึงสามารถแยกแยะความจริงและความเท็จโดยการค้นหาความแตกต่างเล็กน้อยและเงื่อนงำที่ซ่อนอยู่ในประจักษ์พยานของผู้คน ซึ่งเป็นความสามารถที่มีประโยชน์ในการไขคดีอาชญากรรมทางเพศซึ่งมักขาดหลักฐานทางกายภาพ ในตอนแรกเขาไม่ชอบ อี-ดึม ผู้ใฝ่หาอำนาจ แต่เมื่อเขารู้เรื่องอดีตอันเจ็บปวดของเธอ เขาก็ยื่นมือออกมาปกป้องเธอ
 เนื่องจากพ่อของเขาเป็นนักกิจกรรมฝ่ายซ้ายภายใต้รัฐบาลฝ่ายขวา เขาจึงไม่สามารถเป็นอัยการได้ เขากลายเป็นตำรวจแทน
วัดถ้ำสุมะโน

วัดถ้ำสุมะโน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอศรีนครินทร์ จังหวัดพัทลุง นอกจากนั้นยังเป็นสำนักปฏิบัติธรรมแห่งที่ 2 ของจังหวัดพัทลุง
วัดถ้ำสุมะโนตั้งชื่อตามพระอาจารย์เดช สุมโน ที่ค้นพบถ้ำเมื่อวันที่ 28 เมษายน พ.ศ. 2530 ท่านมีภูมิลำเนาเดิมอยู่ที่อำเภอปักธงชัย จังหวัดนครราชสีมา ได้ตั้งจิตอธิษฐานขณะเจริญภาวนาในพระอุโบสถวัดพระศรีรัตนศาสดารามว่าขอพบถ้ำที่ถูกใจ เป็นที่รวมญาติธรรม แล้วภาพถ้ำก็ได้ปรากฏในนิมิต หลังจากนั้นท่านก็ได้ออกธุดงค์ไปในภาคอีสาน ภาคกลาง ภาคเหนือ จนได้พบถ้ำที่มีลักษณะตรงกับที่ปรากฏในนิมิตเมื่อ 5 ปีก่อน
ต่อมาในวันที่ 8 พฤษภาคม พ.ศ. 2530 พระอาจารย์เดช สุมโน และคณะคุณณรงค์ นพดารา รวมทั้งพุทธศาสนิกชนชาวภูเก็ต ได้เริ่มพัฒนาถ้ำเป็นครั้งแรก ภายในถ้ำจุคนได้หลายร้อยคน โถงถ้ำแห่งนี้ถูกตั้งชื่อว่าปราสาทนพดาราตามชื่อของโยมที่บริจาคในการพัฒนาถ้ำครั้งแรกเพื่อเป็นเกียรติแก่เจ้าภาพ
ต่อมาผู้มีจิตศรัทธาได้รวบรวมปัจจัยซื้อที่ดินรอบภูเขาถวายและได้รับการแต่งตั้งเป็นวัดถ้ำสุมะโน ตั้งเป็นวัดเมื่อวันที่ 24 มกราคม พ.ศ. 2535 ได้รับพระราชทานวิสุงคามสีมาเมื่อวันที่ 30 มีนาคม พ.ศ. 2558 วัดถ้ำสุมะโนได้รับการพัฒนาขึ้นโดยลำดับ ไม่ว่าจะเป็นถ้ำต่าง ๆ สถานที่เสนาสนะกุฏิที่พักพระสงฆ์
กบฏพี่น้องจึง

กบฏพี่น้องจึง  เป็นการก่อการกำเริบในภาคใต้ของประเทศจีนในยุคราชวงศ์ฮั่นระหว่าง ค.ศ. 40 ถึง ค.ศ. 43
ในปี ค.ศ. 40 ผู้นำหญิงชาวเวียดนามจึง จั๊ก (Trưng Trắc) และน้องสาวจึง หญิ (Trưng Nhị) ก่อกบฏต่อต้านการปกครองของจีนในเมืองเจียวจื่อ (ปัจจุบันคือภาคเหนือของประเทศเวียดนาม) ในปี ค.ศ. 42 ราชวงศ์ฮั่นส่งขุนพลหม่า ยฺเหวียนให้นำทัพไปปราบกบฏชาวหลักเหวียตของพี่น้องจึง ในปี ค.ศ. 43 กองทัพฮั่นปราบปรามกบฏและยึดอำนาจปกครองคืนมาได้อย่างสมบูรณ์ สองพี่น้องจึงถูกจับและถูกประหารชีวิตด้วยการตัดศีรษะโดยทัพราชวงศ์ฮั่น แม้ว่าพงศาวดารของเวียดนามบันทึกถึงการพ่ายแพ้นี้ว่าสองพี่น้องจึงซึ่งพ่ายแพ้ต่อกองทัพราชวงศ์ฮั่นตัดสินใจฆ่าตัวตายด้วยการกระโดดลงแม่น้ำฮ้าตกาง (Hát Giang) ไม่ยอมจำนนต่อราชวงศ์ฮั่น
ดิดยูโนว์แดตแธรซ์อะทันเนิลอันเดอร์โอเชียนบูลวาร์ด

ดิดยูโนว์แดตแธรซ์อะทันเนิลอันเดอร์โอเชียนบูลวาร์ด  เป็นอัลบั้มสตูดิโอลำดับที่ 9 ของนักร้องและนักแต่งเพลงชาวอเมริกัน ลานา เดล เรย์ วางจำหน่ายเมื่อวันที่ 24 มีนาคม ค.ศ. 2023 โดยอินเตอร์สโคปเรเคิดส์ และโพลีดอร์เรเคิดส์ อัลบั้มนี้มีผู้ผลิตคือ เดล เรย์, ไมก์ เฮอร์โมซา, แจ็ก แอนโตนอฟฟ์, ดรูว์ อีริกสัน, แซ็ก ดอว์ส และเบนจิ อัลบั้มนี้มีศิลปินที่ร่วมงานกับงจอน แบติสต์, บลีเชอส์, ฟาเธอร์ จอห์น มิสตี, ทอมมี เจนนิสิส, ซิมล์ และไรโอปี
อัลบั้มนี้ได้รับคำวิจารณ์ในเชิงบวกจากนักวิจารณ์เพลง โดยส่วนใหญ่ยกย่องบทประพันธ์เพลงของเดล เรย์ และบางส่วนวิจารณ์การผลิตของอัลบั้ม อัลบั้มนี้ได้รับการจัดอันดับให้เป็นหนึ่งในอัลบั้มที่ดีที่สุดในปี 2023 โดยสื่อต่าง ๆ ส่วนในด้านการค้า อัลบั้มนี้ขึ้นสู่อันดับหนึ่งในชาร์ตเพลงใน 8 ประเทศและติด 5 อันดับสูงสุดในกว่า 20 ประเทศ รวมถึงสหรัฐ ซึ่งขึ้นถึงอันดับสามใน"บิลบอร์ด" 200 ของสหรัฐ
อัลบั้มนี้มีซิงเกิล 2 เพลงและซิงเกิลประชาสัมพันธ์ 1 เพลงก่อนออกจำหน่าย โดยเพลงชื่อเดียวกับอัลบั้มออกจำหน่ายเป็นซิงเกิลนำในวันที่ 7 ธันวาคม ค.ศ. 2022 ส่วนเพลง "เอแอนด์ดับเบิลยู" ออกจำหน่ายเป็นซิงเกิลที่สองในวันที่ 14 กุมภาพันธ์ ค.ศ. 2023 ซิงเกิลที่สาม "เดอะแกรนส์" ออกจำหน่ายในหนึ่งเดือนต่อมาในวันที่ 14 มีนาคม ค.ศ. 2023 อัลบั้มนี้ได้รับการเสนอชื่อเข้าชิงรางวัลอัลบั้มแห่งปีและอัลบั้มเพลงอัลเทอร์เนทีฟยอดเยี่ยมในงานประกาศผลรางวัลแกรมมีประจำปีครั้งที่ 66 ส่วนซิงเกิลที่สี่ "แคนดีเนกลิซ" ออกจำหน่ายในวันที่ 6 ตุลาคม ค.ศ. 2023
รางวัล.
"ดิดยูโนว์แดตแธรซ์อะทันเนิลอันเดอร์โอเชียนบูลวาร์ด" ได้รับการเสนอชื่อเข้าชิงรางวัลอัลบั้มแห่งปีและอัลบั้มอัลเทอร์เนทิฟยอดเยี่ยมในงานประกาศผลรางวัลแกรมมีประจำปีครั้งที่ 66
รายชื่อเพลง.
หมายเหตุ
ชาร์ต.
<templatestyles src="Col-begin/styles.css"/>
เซาเออร์บราเทิน

เซาเออร์บราเทิน  เป็นเนื้อย่างหมักแบบเยอรมันแบบดั้งเดิม ถือได้ว่าเป็นอาหารประจำชาติของประเทศเยอรมนี และมักเสิร์ฟในร้านอาหารแบบอย่างเยอรมันทั่วโลก สามารถทำได้จากเนื้อสัตว์หลายชนิด ส่วนใหญ่มักจะทำจากเนื้อวัว แต่ก็สามารถทำจากเนื้อกวาง เนื้อแกะ เนื้อหมู และเนื้อม้าได้ด้วยเช่นกัน ก่อนปรุง เนื้อดิบจะถูกหมักเป็นเวลาสามถึงสิบวันในน้ำซอสที่ประกอบไปด้วยไวน์หรือน้ำส้มสายชู น้ำเปล่า สมุนไพร เครื่องเทศ และเครื่องปรุงรส โดยปกติแล้วจะใช้เนื้อสัตว์ส่วนที่เหนียว เช่น เนื้อสันนอกหรือเนื้อวัวส่วนก้น เพราะการหมักเป็นเวลานานจะทำให้เนื้อนุ่ม ในการรับประทานเป็นอาหารค่ำ มักจะรับประทานเซาเออร์บราเทินกับเกรวีจากการย่าง และมักจะเสิร์ฟพร้อมกับแพนเค้กมันฝรั่ง ("คาร์ท็อฟเฟิลพุฟเฟอร์") แป้งต้มมันฝรั่ง ("คาร์ท็อฟเฟิลเคลอเซอ") หรือพร้อมกับชเป็ทซ์เลอ
รากศัพท์.
ชื่อ มีที่มาจากภาษาเยอรมันและแปลว่า "เนื้อย่างเปรี้ยว" คำนี้มีรากศัพท์มาจากคำว่า แปลว่า "เปรี้ยว" หรือ "ดอง" และ ที่แปลว่า "เนื้อย่าง"
การเตรียมอาหาร.
การเลือกเนื้อเพื่อย่าง.
เซาเออร์บราเทินสามารถทำได้จากเนื้อได้หลายชนิด โดยปรกติจะใช้เนื้อสัตว์ส่วนที่เหนียวและราคาไม่แพง โดยทั่วไปจะเป็นส่วนสะโพกหรือส่วนล่าง
บ่อยครั้งมีการนำเนื้อกวางหรือเนื้อสัตว์ป่าที่ล่าได้มาทำซาวเออร์บราเทิน เนื่องจากเครื่องเทศและน้ำส้มสายชูจะขจัดกลิ่นสาบของเนื้อสัตว์เหล่านั้นออกไป
การหมักเนื้อย่าง.
เนื้อที่ตัดจากก้น หรือสะโพกจะถูกหมักไว้สามสี่วัน หรือมากถึงสิบครั้งก่อนปรุงอาหาร น้ำส้มสายชูไวน์แดงและไวน์มักจะเป็นพื้นฐานของซอสหมัก ซึ่งจะผสมกับเครื่องเทศที่มีกลิ่นหอม เช่น พริกไทย จูนิเปอร์เบอร์รี กานพลู จันทน์เทศ ใบกระวาน และในบางครั้งผักชี เมล็ดมัสตาร์ด อบเชย ขิง และไทม์ ซอสหมักอาจผสมผักต่าง ๆ เช่น หัวหอม ขึ้นฉ่าย และแคร์รอตด้วย นอกจากนี้ยังมีการเติมบัตเตอร์มิลก์ลงไปในซอสหมักในบางภูมิภาคอีกด้วย ซอสหมักที่เป็นกรดช่วยให้เนื้อนุ่มก่อนนำไปปรุงอาหาร มักจะแนะนำให้หมักเนื้อในภาชนะดินเผา แก้ว พลาสติก หรือภาชนะเคลือบ แทนที่จะเป็นภาชนะที่ทำจากโลหะ เนื่องจากซอสหมักที่เป็นกรดจะทำปฏิกิริยากับภาชนะโลหะระหว่างการหมักเป็นเวลานาน
การปรุงเนื้อย่าง.
หลังจากที่นำเนื้อออกจากเครื่องหมักและทำให้แห้งแล้ว ขั้นแรกคือให้ทำให้เนื้อเป็นสีน้ำตาลในน้ำมันหรือน้ำมันหมู จากนั้นจึงนำไปตุ๋นกับซอสหมักที่กรองแล้วในภาชนะที่มีฝาปิดในเตาอบขนาดกลางหรือบนเตาตั้งพื้น หลังจากเคี่ยวเป็นเวลาสี่ชั่วโมงขึ้นไป ขึ้นอยู่กับขนาดของเนื้อย่าง เครื่องหมักจะยังคงให้รสชาติกับเนื้อ และในขณะที่เนื้อปรุงอาหาร น้ำของเนื้อจะหลั่งออกมาด้วย ทำให้ได้เนื้อย่างที่นุ่มมาก
การเตรียมน้ำเกรวี.
หลังจากย่างสุกแล้ว ซอสหมักจะถูกกรองและนำกลับเข้าไปในกระทะและจะทำให้ข้น (มักใช้ขนมปังขิงเลพคูเคินหรือจินเจอร์สแนปบด แป้ง ครีมเปรี้ยว น้ำตาลทรายแดง หรือรูซ์) ซึ่งเพิ่มเนื้อและรสชาติให้กับซอส ก่อนที่จะปิดตัวลงในปี ค.ศ. 1982 ร้านอาหารเยอรมันลือโชในนครนิวยอร์กใช้คุกกี้จินเจอร์สแนปบดเพื่อปรุงรสและทำให้น้ำเกรวีของซาวเออร์บราเทนข้นขึ้น ซึ่งเป็นหนึ่งในอาหารจานโปรดของร้าน การปรุงวิธีนี้ได้รับความนิยมในสหรัฐหลังจากการตีพิมพ์ตำราอาหารเยอรมัน "Luchow: The Story and the Favorite Dishes of America's Most Famous German Restaurant" โดย Jan Mitchell ในปี 1952
เจ้าภาพฟุตบอลโลกหญิง

มี 8 ประเทศที่ได้เป็นเจ้าภาพฟุตบอลโลกหญิง จากการแข่งขันทั้งหมด 9 ครั้ง นับตั้งแต่การแข่งขันฟุตบอลโลกในปี ค.ศ. 1991
การเสนอตัวทั้งหมดแบ่งตามประเทศ.
ชนะการเสนอตัวบอลโลกอยู่ในสีเข้ม
ข้อมูล.
<templatestyles src="Reflist/styles.css" />
สุรีย์ญะเรศ ยะคะเรศ

สุรีย์ญะเรศ ยะคะเรศ (เกิด 24 พฤศจิกายน พ.ศ. 2545) ชื่อเล่น พริกขิง เป็นนักแสดงและนางแบบชาวไทย อดีตนักแสดงสังกัดจีเอ็มเอ็มทีวี ปัจจุบันสังกัดช่อง 3 เอชดี
ประวัติ.
สุรีย์ญะเรศ ยะคะเรศเกิด 24 พฤศจิกายน พ.ศ. 2545 สำเร็จการศึกษาระดับมัธยมศึกษาจาก โรงเรียนราชวินิต เเละกำลังศึกษาระดับปริญญาตรี วิทยาลัยนานาชาติปรีดี พนมยงค์ มหาวิทยาลัยธรรมศาสตร์ สาขาวิชาไทยศึกษา (หลักสูตรนานาชาติ)
การทำงาน.
พริกขิงเริ่มเข้าสู่วงการตั้งเเต่เธอยังเป็นเด็กกับการรับงานเดินเเบบ ถ่ายโฆษณาเเละถ่ายเเบบ ต่อมาในปี พ.ศ. 2561 พริกขิงได้ประกวด Gen Wire Guy & Girl Contest 2018 By Fluocaril ของทางจีเอ็มเอ็มทีวีเเละได้เซ็นสัญญาเป็นนักเเสดงในสังกัดจีเอ็มเอ็มทีวี 
ต่อมาปี พ.ศ. 2562 พริกขิงมีผลงานซีรีย์เรื่องเเรก เรื่อง ทฤษฎีจีบเธอ รับบท ฟ้าใส เเละก็มีผลงานซีรีย์มาเรื่อย เช่น นักเรียนลับ บัญชีดำ, , ขั้วฟ้าของผม, Home School นักเรียนต้องขัง เป็นต้น
ในปี พ.ศ. 2566 พริกขิงได้หมดสัญญากับทางจีเอ็มเอ็มทีวี เเละเรื่องสุดท้ายคือเรื่อง ต่อมาได้เซ็นสัญญาเป็นนักเเสดงในสังกัดสถานีวิทยุโทรทัศน์ไทยทีวีสีช่อง 3
นง

นง (; โรมาจิ: "Non", 13 กรกฎาคม 1993 –) เป็น นักแสดง นางแบบ นักร้อง และ ยูทูบเบอร์ ชาวญี่ปุ่น ชื่อจริงและชื่อเดิมในวงการคือ เรนะ โนเน็ง (<ruby>能年 玲奈<rt>のうねん れな</rt></ruby>) เกิดที่เมืองคามิกาวะ อำเภอคันซากิ จังหวัดเฮียวโงะ เป็นตัวแทนของค่ายเพลง KAIWA (RE) CORD
อัครนันท์ วรโรจน์เจริญเดช

อัครนันท์ วรโรจน์เจริญเดช (เกิด 13 กุมภาพันธ์ พ.ศ. 2560) ชื่อเล่น เรซซิ่ง เป็นนักแสดงเด็กชาวไทย และเป็นลูกชายของณปภา ตันตระกูล นักแสดงชื่อดัง
ประวัติ.
อัครนันท์ วรโรจน์เจริญเดช มีชื่อเล่นว่า เรซซิ่ง เกิดเมื่อวันที่ 13 กุมภาพันธ์ 2560 เป็นบุตรชายของอัครกิตติ์ วรโรจน์เจริญเดช หรือ เบนซ์ เรซซิ่ง กับณปภา ตันตระกูล จบการศึกษาระดับอนุบาล 3 จากโรงเรียนนานาชาติเอกมัย
ก้าวเข้าสู่วงการบันเทิง.
อัครนันท์เข้าสู่วงการตั้งแต่อายุเพียง 2 ขวบจากการแสดงละครเรื่องแรกคือเรื่อง "ทองเอก หมอยา ท่าโฉลง" (2562) รับบทเป็น แดงซิ่ง นักแสดงรับเชิญพิเศษในตอนจบเรื่อง จากนั้นจึงได้มีทั้งงานอีเว้นท์ โฆษณา ตามออกมา รวมถึงได้ออกรายการโทรทัศน์ ต่อมาในปี 2566 อัครนันท์ได้แสดงละครเรื่องที่ 2 คือเรื่อง "สงครามเงิน" โดยรับบทเป็น อาร์ม นับเป็นละครโทรทัศน์เรื่องยาวแบบเต็มตัวเรื่องแรกของเขา
ลูวิส ฮอลล์

ลูวิส คีแรน ฮอลล์ (เกิด 8 กันยายน 2004) เป็นนักฟุตบอลอาชีพชาวอังกฤษที่เล่นในตำแหน่งแบ็กซ้ายและกองกลางให้กับนิวคาสเซิลยูไนเต็ดและทีมชาติอังกฤษ
ประวัติ.
ลูวิส คีแรน ฮอลล์ เกิดเมื่อวันที่ 8 กันยายน 2004 เขาเข้าเรียนที่ Licensed Victuallers' School ในแอสคอต
ระดับสโมสร.
เชลซี.
ฮอลล์เข้าร่วมทีมระดับอายุต่ำกว่า 8 ปีของเชลซี ฮอลล์ได้เซ็นสัญญารับทุนการศึกษากับเชลซีในช่วงฤดูร้อนปี 2021 
ฮอลล์เป็นผู้เล่นตัวหลักทั้งในทีมอายุต่ำกว่า 18 ปีและอายุต่ำกว่า 23 ปี ได้รับการเรียกติดทีมชุดใหญ่เป็นครั้งแรกในเดือนธันวาคม 2021 โดยเป็นตัวสำรองที่ไม่ได้ใช้งานในเกมอีเอฟแอลคัพรอบก่อนรองชนะเลิศที่เชลซีออกไปเยือนและเอาชนะเบรนต์ฟอร์ด 2–0 เพียง 2 สัปดาห์ต่อมาในวันเสาร์ที่ 8 มกราคม 2022 เขาเปิดตัวในฐานะนักฟุตบอลอาชีพระหว่างเกมเอฟเอคัพรอบที่ 3 ที่ชนะเชสเตอร์ฟีลด์ที่สแตมฟอร์ดบริดจ์โดยทำแอสซิสต์สำหรับประตูที่ 3 โดยเริ่มต้นเป็นตัวจริงในเกมพบเชสเตอร์ฟีลด์ ทำให้ฮอลล์กลายเป็นผู้เล่นอายุน้อยที่สุดที่ลงเป็นตัวจริงในเกมเอฟเอคัพให้กับเชลซี
เขาเปิดตัวในพรีเมียร์ลีกในวันเสาร์ที่ 12 พฤศจิกายน 2022 โดยเป็นผู้เล่นตัวจริงในเกมเยือนที่พ่ายต่อนิวคาสเซิลยูไนเต็ด 0–1 ฮอลล์ลงเล่นให้ทีมชุดใหญ่อีก 10 นัดในฤดูกาลนั้น และได้รับรางวัล Chelsea Academy Player of the Year ในปี 2023
นิวคาสเซิลยูไนเต็ด.
ในวันอังคารที่ 22 สิงหาคม 2023 ฮอลล์เซ็นสัญญายืมตัวกับนิวคาสเซิลยูไนเต็ดเป็นเวลา 1 ฤดูกาล พร้อมเงื่อนไขซื้อขาดที่ 28 ล้านปอนด์ บวกโบนัสเพิ่มเติมอีก 7 ล้านปอนด์ โดยได้รับเสื้อหมายเลข 20 เขาประเดิมสนามให้กับทีมในนัดที่บุกไปชนะเชฟฟีลด์ยูไนเต็ด 8–0 เมื่อวันที่ 24 กันยายน ในวันที่ 1 พฤศจิกายน 2023 ฮอลล์ยิงประตูแรกของเขาให้กับนิวคาสเซิลในคาราบาวคัพที่เอาชนะแมนเชสเตอร์ยูไนเต็ด 3–0 ที่โอลด์แทรฟฟอร์ด วันที่ 15 พฤษภาคม 2024 เขาทำประตูแรกในพรีเมียร์ลีกได้สำเร็จในเกมที่พ่ายแมนเชสเตอร์ยูไนเต็ด 2–3 ที่โอลด์แทรฟฟอร์ด ในช่วงปลายปีนั้น ในวันที่ 1 กรกฎาคม เขาได้เซ็นสัญญาถาวรกับนิวคาสเซิลหลังจากเปิดใช้งานเงื่อนไขการซื้อขาด
ในช่วงฤดูกาล 2024–25 ฮอลล์กลายเป็นแบ็กซ้ายตัวจริงของสโมสร หลังจากได้รับบาดเจ็บที่เท้าในเกมพบกับลิเวอร์พูล ฮอลล์ก็ต้องพักตลอดฤดูกาลที่เหลือ
อนุสรณ์สถาน 1,300 ปีแห่งบัลแกเรีย

อนุสรณ์สถาน 1,300 ปีแห่งบัลแกเรีย  หรือ อนุสรณ์สถานผู้ก่อตั้งรัฐบัลแกเรีย  เป็นอนุสรณ์สถานขนาดใหญ่ตั้งอยู่บนที่ราบสูงเหนือนครชูแมน ประเทศบัลแกเรีย สร้างขึ้นในปี 1981 เพื่อเฉลิมฉลองการสถาปนาจักรวรรดิบัลแกเรียที่หนึ่งครบรอบ 1,300 ปี
อนุสรณ์สถานสร้างขึ้นตามประติมากรรมบาศกนิยม ผลงานออกแบบโดยประติมากรกรุม ดาเมียนอฟ (Krum Damyanov) และอีวัน สลาวอฟ (Ivan Slavov) อนุสรณ์สถานสามารถเข้าถึงได้ทางรถยนต์หรือจากทางเดินเท้าเป็นขั้นบันไดจากนครชูแมน อนุสรณ์สถานตั้งอยู่ที่ความสูง 450 เมตรเหนือระดับน้ำทะเล และสามารถมองเห็นได้จากระยะไกล 30 กิโลเมตร
เซนต์แอนดรูส์ (สนามกีฬา)

เซนต์แอนดรูส์  เป็นสนามฟุตบอลในเขตบอร์เดสลีย์ของเมืองเบอร์มิงแฮม ประเทศอังกฤษ เป็นสนามเหย้าของสโมสรฟุตบอลเบอร์มิงแฮมซิตีมากว่าศตวรรษ ในปี 2018 ถึง 2021 สนามแห่งนี้เป็นที่รู้จักในชื่อ St. Andrew's Trillion Trophy Stadium
สร้างขึ้นและเปิดในปี 1906 เพื่อแทนที่สนาม มันตซ์ สทรีท์ ซึ่งมีขนาดเล็กเกินไปที่จะตอบสนองความต้องการของสโมสร สนามเซนต์แอนดรูส์ดั้งเดิมสามารถจุผู้ชมได้ประมาณ 75,000 คน แต่ในระหว่างปี 1906 ถึง 1939 มีการก่อสร้างจำนวนมากเกิดขึ้นภายในสนาม และความจุอย่างเป็นทางการกำหนดไว้ที่ 68,000 คน เมื่อเริ่มต้นฤดูกาล 1938-39 ในศึกเอฟเอคัพปี 1939 ที่เสมอกับเอฟเวอร์ตัน มีการบันทึกการเข้าชมซึ่งบันทึกไว้หลากหลาย เช่น ผู้ชม 66,844 คน หรือ 67,341 คน ในช่วงสงครามโลกครั้งที่สอง เซนต์แอนดรูส์ได้รับความเสียหายจากระเบิด ในคริสต์ทศวรรษ 1950 สโมสรได้ติดตั้งไฟฟลัดไลต์ และมีหลังคาเหนือระเบียงที่เปิดโล่ง แต่ก็มีการเปลี่ยนแปลงเพิ่มเติมอีกเล็กน้อย
ประวัติ.
อดีตสนาม.
ในอดีต สมอลล์ฮีธอัลลิอันซ์ เป็นชื่อเดิมของสโมสรฟุตบอลเบอร์มิงแฮมซิตี พวกเขาเล่นในบ้านนัดแรกในสนาม Arthur Street ในย่าน Bordesley Green ของเมืองเบอร์มิงแฮม ใกล้กับสถานที่ที่จะสร้างเซนต์แอนดรูส์ ในปี 1876 สโมสรได้ย้ายไปสนามที่มีรั้วกั้นบนถนนเลดีพูล เขตสปาร์กบรูค เป็นการชั่วคราวโดยจุผู้ชมได้ประมาณ 3,000 คน เนื่องจากสนามถูกปิด จึงต้องเสียค่าเข้าชม ทำให้ความสนใจในทีมมีเพิ่มขึ้น และอีกหนึ่งปีต่อมาพวกเขาก็ย้ายสนามอีกครั้ง คราวนี้ไปที่สนามเช่าในสมอลล์ฮีธ ซึ่งตั้งอยู่ทางเหนือของถนนสายหลักสู่คอเวนทรี สนามแห่งนี้ซึ่งกลายเป็นที่รู้จักในชื่อ Muntz Street เมื่อเปิดครั้งแรกสามารถจุผู้ชมได้ประมาณ 10,000 คน ในช่วงหลายปีผ่านไปมีการยกพื้นระเบียงให้สูงขึ้น ซึ่งเพิ่มความจุให้จุผู้ชมได้ประมาณ 30,000 คน แต่ไม่เพียงพอต่อความต้องการ
คริสต์ศตวรรษที่ 21.
ด้วยเหตุผลด้านผู้สนับสนุน สนามจึงเปลี่ยนชื่ออย่างเป็นทางการเป็น St. Andrew's Trillion Trophy Stadium ในเดือนมิถุนายน 2018
มิลเลียนดอลลาร์แชมเปียนชิป

Million Dollar Championship เป็นแชมป์มวยปล้ำอาชีพใน WWE ที่ได้รับการเลื่อนชั้นในอเมริกา ชื่อนี้เปิดตัวครั้งแรกในปี 1989 โดย "The Million Dollar Man" Ted DiBiase ซึ่งไม่สามารถชนะหรือซื้อ WWF Championship (ปัจจุบันคือ WWE Championship) ในโครงเรื่อง ชื่อเป็นการแข่งขันชิงแชมป์ที่ไม่ได้รับอนุญาตซึ่ง DiBiase แทบไม่ได้รับการปกป้อง หลังจาก DiBiase และ Irwin R. Schyster คว้าแชมป์ WWF Tag Team Championship ในปี 1992 การแข่งขัน Million Dollar Championship ก็ถูกยกเลิกไป
ตั้งแต่นั้นเป็นต้นมาชื่อนี้ได้รับการฟื้นฟูสามครั้ง ครั้งแรกคือในปี 1996 สำหรับ The Ringmaster ของ Protégé ของ DiBiase ซึ่งหลังจากนั้นไม่นานก็กลายเป็น Stone Cold Steve Austin แต่ชื่อนี้ถูกละทิ้งไปหลังจาก DiBiase ออกจากการโปรโมตในอีกไม่กี่เดือนต่อมา ในปี 2010 Ted DiBiase Jr. ลูกชายของ DiBiase ได้รับการฟื้นฟู แต่ถูกทิ้งอีกครั้งในปีเดียวกันนั้นเมื่อ DiBiase Jr. คืนตำแหน่งให้กับพ่อของเขา การคืนชีพครั้งที่สามเกิดขึ้นในปี 2021 สำหรับแผนกแบรนด์ NXT สำหรับโครงเรื่องระหว่าง DiBiase, Cameron Grimes และ LA Knight ในช่วงเวลานี้ WWE ได้รับการยอมรับอย่างเป็นทางการจากชื่อ; อย่างไรก็ตาม มันถูกปิดใช้งานในเดือนสิงหาคมของปีนั้น เมื่อกริมส์ ผู้ชนะได้มอบมันคืนให้กับ DiBiase
สถิติการครอง.
As of 06, 2025.
ยาแอล โบรน-ปีแว

ยาแอล โบรน-ปีแว  มีชื่อเกิดว่า ยาแอล โบรน (เกิดวันที่ 7 ธันวาคม ค.ศ. 1970 ที่น็องซี) เป็นนักกฎหมายและนักการเมืองชาวฝรั่งเศส 
โบรน-ปีแวได้รับการเลือกตั้งเป็นสมาชิกสมัชชาแห่งชาติจากเขตเลือกตั้งที่ 5 จังหวัดอีฟว์ลีนเป็นสมัยแรกใน ค.ศ. 2017 แล้วได้รับการเลือกตั้งสมัยที่ 2 ใน ค.ศ. 2022 จากนั้นได้ดำรงตำแหน่งประธานสมัชชาแห่งชาติฝรั่งเศสตั้งแต่เดือน 28 มิถุนายน ค.ศ. 2022 ต่อจากรีชาร์ แฟร็อง 
ในอดีต ในเดือนพฤษภาคม ค.ศ. 2022 โบรน-ปีแวได้รับการแต่งตั้งเป็นรัฐมนตรีว่าการกระทรวงโพ้นทะเลในรัฐบาลเอลีซาแบ็ต บอร์น แต่เดือนต่อมา เธอลาออกจากตำแหน่งรัฐมนตรีเพื่อไปลงสมัครรับเลือกตั้งเป็นประธานสมัชชาแห่งชาติ
คาร์ล ชเตรล

คาร์ล วิลเฮ็ล์ม อันเดรอัส ชเตรล  เกิดเมื่อ 30 เมษายน 1864 ในเมืองไบร็อยท์ และเสียชีวิต 14 มิถุนายน 1940 เป็นนักฟิสิกส์ นักดาราศาสตร์ และ ช่างแว่นตา ชาวเยอรมัน ผู้คิดค้น อัตราส่วนชเตรล ซึ่งเป็นค่าที่ใช้วัดคุณภาพของกระจกเงาปฐมภูมิสำหรับกล้องโทรทรรศน์ เขาเป็นคนแรกที่ให้ความสนใจในปัญหาการรบกวนบรรยากาศของโลกสำหรับการสังเกตทางดาราศาสตร์
ในปี 1985 เขาคำนวณว่าจานแอรีที่เกิดจากเลนส์ที่สมบูรณ์แบบจะมีลักษณะอย่างไร และตั้งทฤษฎีว่าอัตราส่วนของความเข้มสูงสุดของจุดเลี้ยวเบนของเลนส์จริงต่อเลนส์ที่สมบูรณ์แบบสามารถใช้ประเมินคุณภาพแสงได้
หมายเหตุและการอ้างอิง.
<templatestyles src="Reflist/styles.css" />
กู๊ดไนท์ เวิลด์

กู๊ดไนท์ เวิลด์ (; โรมาจิ: "Guddo Naito Wārudo") เป็นซีรีส์มังงะญี่ปุ่น แต่งเรื่องและวาดภาพโดยอูรุ โอกาเบะ เผยแพร่ในเว็บไซต์"อูระซันเดย์"และบริการ"มังงะวัน"ของสำนักพิมพ์โชงากูกังตั้งแต่เดือนธันวาคม พ.ศ. 2558 ถึงมกราคม พ.ศ. 2560 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 5 เล่ม ออริจินอลเน็ตแอนิเมชันดัดแปลงโดยสตูดิโอนาซมีกำหนดฉายทางเน็ตฟลิกซ์ในเดือนตุลาคม พ.ศ. 2566
ให้เสียงโดย: ไดซูเกะ ฮิโรเซะ
ให้เสียงโดย: โนบูนางะ ชิมาซากิ
ให้เสียงโดย: อากิโอะ โอตสึกะ
ให้เสียงโดย: อายะ เอ็นโด
ให้เสียงโดย: อาโออิ ยูกิ
ให้เสียงโดย: เรียวเฮ คิมูระ
ให้เสียงโดย: ฮิโรกิ นานามิ
ให้เสียงโดย: เค็นจิโร สึดะ
เขตเบิร์ชกอ

เขตเบิร์ชกอ  ชื่ออย่างเป็นทางการคือ เขตเบิร์ชกอของบอสเนียและเฮอร์เซโกวีนา  เป็นหน่วยปกครองตนเองทางตะวันออกเฉียงเหนือของบอสเนียและเฮอร์เซโกวีนา
รัฐนี้ติดกับสหพันธรัฐบอสเนียและเฮอร์เซโกวีนา และเรปูบลิกาเซิร์ปสกา ก่อตั้งขึ้นในปี 1999 เพื่อสะท้อนถึงลักษณะหลายเชื้อชาติของเบิร์ชกอและบริเวณโดยรอบ รวมถึงสถานะพิเศษภายในบอสเนียที่เพิ่งได้รับเอกราช ในความเป็นจริงแล้วเป็นเขตปกครองตนเองในท้องถิ่น เช่นเดียวกับเทศบาลอื่น ๆ ในประเทศ
เมืองหลักที่ตั้งของเขตนี้คือ เบิร์ชกอ
วัดไตรภูมิ (อำเภอเมืองเพชรบูรณ์)

วัดไตรภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลในเมือง อำเภอเมืองเพชรบูรณ์ จังหวัดเพชรบูรณ์
วัดไตรภูมิตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อ พ.ศ. 2122 เป็นวัดที่ประดิษฐาน "พระพุทธมหาธรรมราชา" ซึ่งเป็นพระพุทธรูปทรงเครื่องศิลปะลพบุรี หล่อด้วยทองสัมฤทธิ์หน้าตักกว้าง 13 นิ้ว สูง 18 นิ้ว ไม่มีฐาน พระพักตร์กว้าง มีลักษณะเป็นเหลี่ยม พระโอษฐ์แบะ พระกรรณยาวเกือบจรดพระอังสา ประดิษฐานบนโต๊ะบูชาในศาลาไม้ มีจำนวนสององค์ องค์จริงคือองค์บนสุด ส่วนองค์ที่อยู่ด้านล่างหล่อจำลอง วัดมีประเพณีอุ้มพระดำน้ำในวันขึ้น 15 ค่ำ เดือน 10
ตำนานเกี่ยวกับพระพุทธรูปเล่าว่า พระเจ้าชัยวรมันที่ 7 กษัตริย์แห่งนครธมได้พระราชทานพระพุทธมหาธรรมราชาแก่พ่อขุนผาเมือง เจ้าเมืองราด (หล่มสัก) ในครั้งที่ทรงอภิเษกสมรสกับพระนางสิงขรมหาเทวีพระธิดาของพระองค์ เพื่อเป็นพระพุทธรูปคู่บ้านคู่เมือง แต่หลังจากที่พ่อขุนผาเมืองและพ่อขุนบางกลางท่าวเจ้าเมืองบางบาง (นครไทย) ร่วมกันกอบกู้อิสรภาพ พระนางสิงขรมหาเทวีทรงแค้นเคืองมากจึงเผาเมืองราดจนพินาศ เสนาอำมาตย์ต้องอัญเชิญพระพุทธมหาธรรมราชาหลบหนีไฟ โดยล่องแพมาตามแม่น้ำป่าสัก แต่เกิดแพแตก องค์พระจมหายไปกับแม่น้ำ จนกระทั่งชาวบ้านพบในแม่น้ำป่าสักบริเวณหน้าวัด จึงได้อัญเชิญมาประดิษฐานที่วัดนี้
วัดยังมีปรางค์และเจดีย์รายเก่าแก่ตั้งอยู่ด้านหลังอุโบสถประดิษฐานพระพุทธมหาธรรมราช
อัตราส่วนชเตรล

อัตราส่วนชเตรล  เป็นค่าหนึ่งที่ชี้วัดประสิทธิภาพของกล้องโทรทรรศน์ หรือระบบการถ่ายภาพด้วยแสงอื่น ๆ คำนิยามในปัจจุบันหมายถึง สัดส่วนของค่าความสว่างสูงสุดที่ระนาบภาพของแสงจากแหล่งกำเนิดในระบบเชิงแสง ต่อค่าทางทฤษฎีของความสว่างสูงสุดสำหรับแหล่งกำเนิดแสงที่จุดเดียวกันนั้นหากระบบเชิงแสงทำงานได้จนถึงขีดจำกัดการเลี้ยวเบน อัตราส่วนนี้สัมพันธ์อย่างใกล้ชิดกับเกณฑ์ความคมชัดของแสงที่นิยามโดยคาร์ล ชเตรล นักคณิตศาสตร์และนักฟิสิกส์ชาวเยอรมัน
อัตราส่วนชเตรลมักถูกกำหนดที่ในสถานะที่อยู่กลางช่วงความชัดของระบบที่กำลังประเมิน เว้นแต่จะระบุไว้เป็นอย่างอื่น การแจกแจงความสว่างของภาพบนระนาบภาพของแหล่งกำเนิดแสงแบบจุดนั้นเรียกกันโดยทั่วไปว่า ฟังก์ชันกระจายจุด เห็นได้ชัดว่า การระบุรูปร่างของฟังก์ชันกระจายจุดด้วยตัวเลขค่าเดียว ดังเช่นอัตราส่วนชเตรลนั้น จะไม่มีความหมายอะไรในการใช้งานจริง เว้นแต่ว่ารูปร่างของฟังก์ชันกระจายจุดที่เกิดขึ้นจริงนั้นจะอยู่ในสภาพที่บิดเบี้ยวไปเพียงเล็กน้อยจากฟังก์ชันกระจายจุดในอุดมคติ (นั่นคือปราศจากความคลาดทางทัศนศาสตร์) วิธีนี้ใช้ได้กับระบบที่ได้รับการสอบเทียบอย่างดีจนเกือบถึงขีดจำกัดการเลี้ยวเบน (ซึ่งรวมถึงกล้องโทรทรรศน์และกล้องจุลทรรศน์ส่วนใหญ่ แต่อาจไม่รวมถึงกล้องถ่ายภาพ)
อัตราส่วนชเตรลเชื่อมโยงกับทฤษฎีความคลาดเคลื่อน (ซึ่งเป็นประโยชน์มากสำหรับผู้ออกแบบระบบที่ได้รับการสอบเทียบเป็นอย่างดี) ผ่านงานของอ็องเดร มาเรชัล และยิ่งกว่านั้น ยังให้ช่วยให้ความเชื่อมโยงที่มีความหมายระหว่างความคลาดทางทัศนศาสตร์เชิงเรขาคณิตและการทฤษฎีการเลี้ยวเบนในทางทัศนศาสตร์เชิงฟิสิกส์ ข้อเสียเปรียบอย่างมากของการใช้อัตราส่วนชเตรลเป็นเกณฑ์การประเมินภาพคือ แม้ว่าค่าที่ออกแบบจะสามารถคำนวณได้ค่อนข้างง่ายจากเอกสารเกี่ยวกับการออกแบบของระบบเชิงแสง แต่โดยหลักแล้ว ค่าความสว่างสูงสุดตามทฤษฎีไม่ได้พร้อมใช้งานได้โดยง่าย ดังนั้นจึงมักจะเป็นเรื่องยากที่จะวัดในระบบจริง
อัตราส่วนนี้ใช้กันอย่างแพร่หลายในการประเมินคุณภาพของความมองเห็นในสภาวะที่มีการรบกวนในชั้นบรรยากาศของโลก และเพื่อประเมินประสิทธิภาพของระบบอะแดปทิฟออปติก
วัดธรรมยาน

วัดธรรมยาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเฉลียง อำเภอหนองไผ่ จังหวัดเพชรบูรณ์ 
วัดธรรมยานสร้างขึ้นเพื่อเป็นอนุสรณ์บูชาหลวงพ่อฤๅษีลิงดำ วัดท่าซุง (สมัยเป็นเจ้าคุณพระสุธรรมยานเถระ) จึงนำคำว่า “ธรรมยาน” มาตั้งเป็นชื่อวัด วัดธรรมยานตั้งวัดเมื่อวันที่ 13 กุมภาพันธ์ พ.ศ. 2552 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
สิ่งก่อสร้างภายในวัด ได้แก่ อุโบสถสร้างเมื่อ พ.ศ. 2554 โดยมีสถาปนิกอาวุโสจากบริษัท เอสซีจี จำกัด เป็นผู้ดำเนินการออกแบบและควบคุมการสร้าง มีรูปแบบเป็นสถาปัตยกรรมไทยประยุกต์ มีพระพุทธรูปที่ประดิษฐานซ้อนกันอยู่ 2 องค์แล้ว ยังมีรูปเหมือนหลวงพ่อฤาษีลิงดำด้วย ภายในตกแต่งด้วยลายไม้เรียบ ๆ ไม่เน้นภาพจิตรกรรมและการประดับกระจกตกแต่งสีสันสดใส หน้าอุโบสถมีประติมากรรมพญานาคขนาดใหญ่ 2 ตนอยู่คู่กัน คือ พญาศรีสุธนและพญาศรีสุนันท์ อุโบสถมีระเบียงคด ซึ่งประดิษฐานสมเด็จองค์ปฐมและพระพุทธเจ้า 28 พระองค์ มีรูปหล่อพระพุทธรูปหน้าตัก 4 ศอกยาวตลอดแนวกำแพง ยังมีวิหาร เป็นที่ประดิษฐานของสมเด็จพระพุทธธรรมยาน หรือ หลวงพ่อยิ้ม พระประธานหน้าตัก 15 ศอก สมเด็จองค์ปฐม สมเด็จปางจักรพรรดิ์ หลวงปู่ปานหน้าตัก 8 ศอก หลวงพ่อพระราชพรหมยานหน้าตัก 8 ศอก และมีพระชำระหนี้สงฆ์โดยรอบมหาวิหารจำนวน 104 องค์
วรรณวิมล เจนอัศวเมธี

วรรณวิมล เจนอัศวเมธี (เกิด 19 เมษายน พ.ศ. 2543) ชื่อเล่น จูน เป็นนักแสดงหญิงชาวไทย สังกัดจีเอ็มเอ็มทีวี เป็นรู้จักกันในบท "ลูน่า" จากซีรีย์เรื่อง 23.5 องศาที่โลกเอียง
ประวัติ.
วรรณวิมล เจนอัศวเมธี มีชื่อเล่นว่า จูน เกิดเมื่อวันที่ 19 เมษายน พ.ศ. 2543 จบการศึกษาระดับมัธยมศึกษาจากโรงเรียนราชวินิตบางแก้ว และระดับปริญญาตรี จากสาขานวัตกรรมสื่อสารสังคม วิชาเอกคอมพิวเตอร์เพื่อการสื่อสาร วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ พร้อมกับภวัต จิตต์สว่างดี และภัทรานิษฐ์ ลิ้มปติยากร โดยเข้ารับพระราชทานปริญญาบัตรเมื่อเดือนธันวาคม พ.ศ. 2565 ปัจจุบันกำลังศึกษาระดับปริญญาโท หลักสูตรบริหารธุรกิจมหาบัณฑิต สาขาวิชาการตลาด บัณฑิตวิทยาลัย มหาวิทยาลัยศรีนครินทรวิโรฒ
ในระหว่างศึกษาในระดับมัธยมศึกษานั้น วรรณวิมลเคยถ่ายแบบ และถ่ายนิตยสารมาบ้าง เช่น คอลัมน์ Add Friends ใน Plook Friends ของทรูปลูกปัญญา หลังจากเริ่มศึกษาในระดับปริญญาตรีแล้ว ในปี พ.ศ. 2561 วรรณวิมลได้เข้าประกวดโกออนเกิร์ล สตาร์เสิร์ช ที่จัดร่วมกับจีเอ็มเอ็มทีวี และเป็นผู้ชนะเลิศในปีนั้น จึงได้เป็นนักแสดงในสังกัดจีเอ็มเอ็มทีวี ในปีเดียวกันมีผลงานซีรีส์เรื่องนักเรียนพลังกิฟต์ รับบทเป็นก้อย และต่อมามีผลงานที่สร้างชื่อเสียงให้อีกหลายเรื่อง เช่น เธอคนนั้นคือฉันอีกคน สงครามดอกไม้ หัวใจรักสี่ดวงดาว 23.5 องศาที่โลกเอียง เป็นต้น
เบตเตอร์ทิงส์ (เพลง)

"เบตเตอร์ทิงส์"  เป็นเพลงของเกิร์ลกรุปเกาหลีใต้เอสปา วางจำหน่ายในวันที่ 18 สิงหาคม 2023 โดยเอสเอ็มเอนเตอร์เทนเมนต์ และ วอร์เนอร์เรเคิดส์ โดยเป็นซิงเกิลภาษาอังกฤษดั้งเดิมชุดแรกของกลุ่ม เพลงนี้เปิดตัวเป็นครั้งที่สองของกลุ่มในปี 2023 ต่อจาก"มายเวิลด์"ซึ่งเป็นอีพีที่สาม ในเดือนพฤษภาคม เพื่อโปรโมตเพลงเอสปา ได้ออกอากาศซิตคอมความยาว 3 ตอน เรื่อง"เบตเตอร์ทิงส์"โดยตอนแรกเปิดตัวในวันที่ 7 สิงหาคม ต่อมาได้รวมเวอร์ชันดิจิทัลไว้ในอีพีที่สี่ของกลุ่มในชื่อ"ดรามา"ซึ่งเปิดตัวเมื่อวันที่ 10 พฤศจิกายน 2023
เบื้องหลัง.
ก่อนที่จะมีการเปิดตัวเพลง "เบตเตอร์ทิงส์" เอสปาได้ปล่อยเพลงที่ไม่ใช่ภาษาเกาหลีใน ปี 2022 ในชื่อเพลง "ไลฟส์ทูช็อต" เวอร์ชันภาษาอังกฤษจากอีพีที่สองของวง "เกิลส์" เพลงนี้ได้รับการวิจารณ์ในแง่บวกจากนักวิจารณ์เพลงในเรื่องเนื้อเพลงและทำนองที่"จับใจ"
เมื่อวันที่ 27 กรกฎาคม ค.ศ. 2023 เอสปาได้เริ่มปล่อยตัวอย่างเพลง "เบตเตอร์ทิงส์" ที่กำลังจะเปิดตัวซึ่งต่อมาได้รับการเปิดเผยว่าจะวางจำหน่ายในวันที่ 18 สิงหาคม ในวันที่ 31 กรกฎาคม กลุ่มได้เปิดตัวทีเซอร์สำหรับซิงเกิลซึ่งมี "8-bit-inspired" ตัวอย่างของเพลงที่ได้รับแรงบันดาลใจเล่นผ่านภาพของ "เกมโยนห่วงน้ำมือถือย้อนยุค" ก่อนปล่อยซิงเกิล เอสเอ็มเอนเตอร์เทนเมนต์ ได้ปล่อยตอนแรกของซิทคอมของกลุ่ม "เบตเตอร์ทิงส์" ในวันที่ 7 สิงหาคม สองวันต่อมา มีการประกาศว่าเอสปาจะแสดงเพลงนี้ในวันที่ 13 สิงหาคม ในการแสดงครั้งแรกของทัวร์ ที่อเมริกาที่คริปโต.คอม อารีนาในลอสแอนเจลิส ในวันเดียวกัน กลุ่มได้ปล่อยภาพทีเซอร์ในธีมฤดูร้อน
การโปรโมต.
เมื่อวันที่ 4 สิงหาคม มีการเปิดเผยตัวอย่างเพลง "เบตเตอร์ธิงส์" บนติ๊กต็อกก่อนที่เพลงจะเปิดตัวอย่างเป็นทางการ เอสปาได้ทำการแสดงเพลง "เบตเตอร์ธิงส์" ในการแสดงครั้งแรกของทัวร์ ซิงก์: ไฮเปอร์ไลน์ ในอเมริกาในวันที่ 13 สิงหาคม กลุ่มยังได้ปรากฏบนปกนิตยสารDorkฉบับเดือนกันยายน 2023
"เบตเตอร์ธิงส์".
เพื่อโปรโมตการเปิดตัวซิงเกิลเอสปาได้ถ่ายทำซิตคอมความยาว 3 ตอนเรื่อง "เบตเตอร์ทิงส์" โดยตอนแรกเปิดตัวในวันที่ 7 สิงหาคม ตอนอื่นๆ เผยแพร่ในวันที่ 9 และ 11 สิงหาคมตามลำดับ หนิงหนิงจะปรากฏตัวในซิตคอมเพียงบางส่วนเท่านั้น เนื่องจากปัญหาสุขภาพของเธอในขณะที่ถ่ายทำ รายการนี้ได้รับเสียงตอบรับที่ "ถูกใจ" จากแฟนๆ สำหรับเคมีระหว่างสมาชิกวงเอสปา และ "ฝีมือการแสดง" ของพวกเธอ
ชาร์ต.
<templatestyles src="Col-begin/styles.css"/>
เพชฌฆาตมหากาฬ

เพชฌฆาตมหากาฬ เป็นภาพยนตร์แอ็กชันแนวศาลเตี้ยออกฉายในปี ค.ศ. 2004 ดัดแปลงจากตัวละครชื่อเดียวกันของมาร์เวลคอมิกส์ กำกับโดย โจนาธาน เฮนส์เลห์ ซึ่งเป็นผลงานกำกับครั้งแรกของเขา และร่วมเขียนบทกับ ไมเคิล ฟรานซ์ นำแสดงโดย โธมัส เจน ในบทแอนติฮีโร แฟรงก์ คาสเซิล และ จอห์น ทราโวลตา ในบท ฮาวเวิร์ด เซนต์ หัวหน้าอาชญากรผู้สั่งสังหารครอบครัวของคาสเซิล
เนื้อหาและโครงเรื่องของภาพยนตร์เรื่องนี้ดัดแปลงจากหนังสือการ์ตูนเรื่อง "The Punisher: Year One" ค.ศ. 1994 ที่เขียนโดยแดน แอบเนตต์ และแอนดี แลนนิง รวมถึงหนังสือการ์ตูนชุด "Welcome Back, Frank" ค.ศ. 2000–01 ที่เขียนโดยการ์ธ เอนนิส โดยมีบางฉากที่ได้รับแรงบันดาลใจจากเรื่องอื่น ๆ ของเดอะ พันนิชเชอร์ เช่น "Marvel Preview Presents: The Punisher" #2, "Marvel Super Action Featuring: The Punisher" #1, "The Punisher War Zone" และ "The Punisher War Journal" ภาพยนตร์เรื่องนี้ถ่ายทำในแทมปา รัฐฟลอริดา และพื้นที่โดยรอบในช่วงกลางถึงปลายปี ค.ศ. 2003 และจัดจำหน่ายโดยไลออนส์เกต ฟิล์มส์ในอเมริกาเหนือ โดยมีอาร์ทิซัน เอ็นเตอร์เทนเมนต์ซึ่งเคยจำหน่ายภาพยนตร์ฉบับ ค.ศ. 1989 ในรูปแบบดีวีดี ร่วมให้ทุนและร่วมจัดจำหน่ายกับไลออนส์เกต อาร์ทิซันยังมีซัมมิท เอ็นเตอร์เทนเมนต์เป็นตัวแทนขายในระดับนานาชาติ และโคลัมเบีย ไตรสตาร์ ฟิล์ม ดิสทริบิวเตอร์ส อินเตอร์เนชันนัลได้สิทธิ์จำหน่ายในทุกพื้นที่นอกอเมริกาเหนือ ยกเว้นบางประเทศในเอเชียตะวันออกเฉียงใต้ ตะวันออกกลาง อินเดีย และจีน โจนาธาน เฮนส์เลห์ตกลงกำกับภาพยนตร์เรื่องนี้ระหว่างขั้นตอนพัฒนา แม้จะมีข้อพิพาทกับมาร์เวลสตูดิโอส์ ถือเป็นผลงานกำกับครั้งแรกของเขา
ไลออนส์เกต ฟิล์มส์ ฉาย "เดอะ พันนิชเชอร์" เมื่อวันที่ 16 เมษายน ค.ศ. 2004 ภาพยนตร์ทำรายได้ 13 ล้านดอลลาร์ในสหรัฐอเมริกาช่วงเปิดตัวสุดสัปดาห์แรก และทำรายได้รวม 54.7 ล้านดอลลาร์ เทียบกับงบประมาณ 33 ล้านดอลลาร์ อย่างไรก็ตาม ภาพยนตร์ได้รับคำวิจารณ์ในแง่ลบโดยรวม มาร์เวลคอมิกส์และไลออนส์เกตเริ่มพัฒนาภาคต่อชื่อ "The Punisher 2" แต่ต่อมากลายเป็นภาพยนตร์ฉบับสร้างใหม่ในปี ค.ศ. 2008 ชื่อ "" หลังจากที่โทมัส เจนและโจนาธาน เฮนส์เลห์ถอนตัวจากโครงการเนื่องจากความขัดแย้งด้านความคิดสร้างสรรค์ ภาพยนตร์เรื่องนี้ถือเป็นผลงานสุดท้ายของอาร์ทิซัน เอ็นเตอร์เทนเมนต์ที่เข้าฉายในโรงภาพยนตร์
ฉินหฺวางเต่า

ฉินหฺวางเต่า  เป็นเมืองท่าบนชายฝั่งทางตอนเหนือของมณฑลเหอเป่ย์ ประเทศจีน โดยมีฐานะเป็นนครระดับจังหวัด ห่างจากนครปักกิ่งไปทางทิศตะวันออกประมาณ ติดกับทะเลปั๋วไห่ ซึ่งเป็นอ่าวที่อยู่ด้านในสุดของทะเลเหลือง จากการสำรวจสำมะโนประชากรแห่งชาติใน ค.ศ. 2020 พบว่ามีประชากร 3,136,879 คน โดยมีประชากร 1,881,047 คนอาศัยอยู่ในเขตเมือง ซึ่งประกอบด้วย 4 เขต
สนามกีฬาโอลิมปิกฉินหฺวางเต่าถูกใช้เป็นสนามแข่งขันฟุตบอลแห่งหนึ่งในโอลิมปิกฤดูร้อน 2008